text:
Archivo di April, 2013
Piloto di Aruba Airlines, Juni Richardson
ORANJESTAD (AAN): Juni Richardson, piloto di Aruba Airlines ta sumamente contento di por ta trahando na Aruba atrobe. El a bisa cu e ta sinti su mes orguyoso di ta Arubiano y ta trahando na un compania Arubiano. Tambe el a bisa cu e ta hopi contento di por ta trahando atrobe cu su ex-coleganan di Air Aruba, varios di nan cu a traha hopi tempo den exterior cu e speranza cu algun dia nan por bolbe nan cas pa traha. E speranza ey awe a bira un realidad.
Diamars mainta e tabata presente na momento cu Minister Otmar Oduber a firma e AOC di Aruba Airlines, dunando asina inicio na un era nobo den aviacion caminda na e momentonan aki tin tres aerolinea local cu por bula cu nomber di Aruba riba nan avionnan.
Minister Otmar Oduber papiando di embeyecimento di Caya Grandi
ORANJESTAD (AAN): Diaranson mainta Minister Otmar Oduber a compaña su coleganan Promer Minister Mike Eman y Minister Benny Sevinger pa wak e desaroyo di trabounan cu ta tumando lugar den Caya Grandi pa loke ta e promer fase, cual ta kedando cla.
Minister Oduber, kende ta encarga cu turismo, a indica cu e ta sumamente entusiasma cu e embeyecimento di caya cu su colega Sevinger ta haciendo y ta considera cu esaki ta un adicion sumamente importante pa nos turismo.
Cemedar Sport Medicine Aruba
ORANJESTAD (AAN): Centro Medico Deportivo Arubano, CEMEDAR tin un aña di existencia y ta brinda na nos atletanan local un tremendo cuido medico, esaki den tur sentido di palabra. Mirando cu e tin un aña di existencia caba nos a papia cu Sr. Edmundo Josiah, Coordinador General di e proyecto aki, kende a conta nos con e aña a bay.
Josiah a conta un poco di e historia di CEMEDAR, awor oficialmente yama “CEMEDAR SPORTS MEDICINE ARUBA” y con esaki a lanta. Algun aña atras Aruba a conoce Arumede, pero esaki despues di algun tempo a stop di funciona.
A bin cu e idea pa haci un concepto parecido pero mucho mas amplio, profesional y eficiente, caminda por fortalese un sistema di salud tras di e atleta.
Parlamentario Melvin Tromp:
ORANJESTAD(AAN): Parlamentario Melvin Tromp di e fraccion berde, ta bisa cu e declaracion di Evelyn Wever Croes e actual lider di MEP ta demostra cu nan ta contra di e cas real. Parlamentario Tromp ta sinti cu e expresionnan haci durante di e rueda di prensa di MEP ta un excusa califica como uno hopi barata. No tin motibo pa keda sin haci acto di presencia pa un ocasion asina importante cu cambio di trono na Hulanda.
Como representante di pais Aruba y partner den reino hulandes ta nos deber pa duna muestra cu nos ta un pais uni y cu e respet mutuo ta existi. E decision di parti di e lider actual di MEP pa no haci acto di presencia ta un acto cu ta indica cu di berdad MEP ta contra e cas real y pesey na hopi ocasion nos ta bisa cu MEP no ta kere den reino hulandes.
Gos Oduber, director di Oficina di Propiedad Intelectual di Aruba:
ORANJESTAD (AAN): Gos Oduber di Oficina di Propiedad Intelectual, ta indica cu awe, 26 di april, internacionalmente ta worde celebra dia di Propiedad Intelectual.
Awe, como director di e Oficina di Propiedad Intelectual di Aruba, mi kier a felicita tur empleadonan di nos Bureau, tur otro personanan cu ta traha den e mundo di Propiedad Intelectual, pero tambe e tur e doñonan di marca, doñonan di patente, pero tambe autornan, manera compositornan, escritornan, poétanan, diseñadornan, pintornan, photografonan, choreografonan y tur otro autornan.
ORANJESTAD (AAN): Esaki ta un berdadero coronocacion di un esfuerso cu a tuma hopi dedicacion di famia Ling y nan trahadornan durante mas di 6 decada. Tabata na luna di maart cu Clifton Ling a ricibi e notificacion cu Ling & Sons IGA Supercenter a ser nomina pa e premio “IGA Retailer of the Year 2013” pa e region di Caribe.
Minister Oduber ta mira dificil pero no ta descarta e posibilidad cu e festival por continua den futuro
ORANJESTAD (AAN): Minister Otmar Oduber contestando preguntanan di prensa relaciona cu Aruba International Film Festival a expresa cu Gobierno di Aruba tabata un sponsor di e evento. Tabatin un contract di 3 aña pa cu e evento y durante e periodo aki e organizadornan a cumpli cabalmente pa loke ta e sponsorship cu ATA a duna na e evento aki.
ATA ta haci un evaluacion riba e return on investment cu ta haya y e efecto cu tabatin pa loke ta trata mercadeo di Pais Aruba y “tur tres aña mi tin cu bisa cu un enfasis hopi grandi, cu nos tabata sumamente satisfecho pa loke ta trata e actividad durante tur tres aña”, di e forma aki kitando tur duda cu lo por tabatin cu Gobierno di Aruba of ATA no lo tabata satisfecho cu e calidad y resultado cu tabatin.
Cada aña, aunke tabatin un contract di 3 aña, cada aña tabatin un evaluacion caminda tabata mira kico tabata cosnan cu kier mehora of mira diferente. Tur esey a tuma lugar y tabata motibo pa cual a cumpli cu e contract completo di 3 aña.
ORANJESTAD (AAN) — E aspecto di ‘loskoppeling’ di Cuerpo di Douane, ta trece hopi discusion, tin hopi malcontento riba dje y tur hende ta wak cu e ‘loskoppeling’ no a resulta manera cu nan a pensa.
Esey señora Sharina Hernandez, presidente di SADA, a señala den entrevista cu Matutino DIARIO, cu e ‘loskoppeling’ no ta otro cos cu nan ta bas den nan mesun cas, y nan tin cu bay drecha cosnan cu podise pa añanan a bay robes, y nan mester bay fiha nan mes maneho, y esaki no ta sosode di awe pa mañan.
El a subraya cu cosnan cu no ta na fabor di e trahador si ta wordo implementa di biaha, manera e rangonan cu no ta wordo trata manera mester ta y no tin respet pa esaki.
ORANJESTAD (AAN): Un cantidad grandi di hende a yega hunto pa brinda nan sosten na e hoben profesional aki cu a dicidi pa drenta arena politico.
Den su discurso Dr. Schwengle a bisa di ta tuma e reto pa asina nifica mucho mas pa comunidad. “Mi ta dispuesto pa sacrifica pa mi pueblo. Pa mi Aruba stima bay dilanti”.
Un mariachi a drenta cura di famia Schwengle pa rindi homenahe na e candidato nobo di partido AVP. Exitoso lansamento di dr Alex Schwengle riba lista berde.
Prome Minister mr. Mike Eman:
ORANJESTAD (AAN) – Den entrevista cu Matutino DIARIO, Prome Minister mr. Mike Eman a elabora tocante su viahe pa Hulanda, en conexion cu e cambio di trono.
Prome Minister a señala cu pa Aruba como parti di Reino Hulandes, un momento di transicion asina ta pa nos tur para keto y mira e desaroyonan cu a transcuri den e historia di Reino cu su Mahestad Reina Beatrix.
Tambe ta bon pa tira un bista pa dilanti cu e guia nobo cu nos ta bay haya den Reino, bao di guia di Rey Willem Alexander.
Den ambiente di Dia di La Reina:
ORANJESTAD (AAN) – Matutino DIARIO a acerca señor Frank Tieleman, vicepresidente di MAMBO, pa un entrevista tocante e desaroyonan actual den e proyecto di Caya Grandi.
Manera ta conoci y por mira tambe un parti di e proyecto a keda cla y otro parti fatal basta ainda.
Señor Tieleman a menciona cu e area di La Linda te mas of menos Dufry a practicamente cla, aunke e no a haya mucho publicidad ainda. E ta kere cu nan ta wardando te ora e completamente cla pa presente.
No obstante, señor Tieleman a subraya, ya por tin un bista di con bunita e proyecto ta bay bira cu tur e matanan y klinkernan riba Caya Grandi.


c: text/html

text:
Fashion Cocktail pa introduci ‘Aruba in Style ‘ na e conferencia di turismo CATA
ORANJESTAD (AAN): A tuma lugar den Renaissance Mall – un di e sponsornan di Aruba in Style 2011, un fashion cocktail pa e participantenan di e Conferencia di Turismo (CATA).
Gerente General di Renaissance Paul Gielen, Miriam Dabian di ATA y Evelin Wever di Aruba in Style, a duna bonbini na tur invitado di exterior, representantenan di hotel y tour operators di Aruba, Gerencia y staff di ATA y AHATA. Un fabuloso presentacion di modelonan espectacular luciendo diseño di boutiquenan di renombre, manera Carolina Herrera, BCBG, Kenneth Cole, Gottex y Ermenegildo Zegna.
Renaissance Hotel a destaca cu un servicio unico na tur invitado y prensa – henter anochi por a disfruta di champagne, martini cocktails y hors d’oeuvres exquisito.

robotstxt: allowed

filter: keep


text:
Sacramento, California
Sacramento ta e siudad kapital di e estado California den e Estadonan Uni di Merka. E siudad ta keda den e Valle Sentral di California. Tabata tin cerca di 460 000 hendenan di 2008, hasiendo e siudad e shete mas grandi den e estado. Awe, e alcalde di e siudad ta Kevin Johnson.
E siudad ta keda den los ladonan di Rio Sacramento i Rio Merkano.
E región tabata colonizadu prome de John Sutter i despues de hendenan cu a kier tin oro. E siudad tabata krea den anja 1849 i a bira e prome siudad den California kuandu California tabata krea ban estado Merkano den 1850.


text:
Idioma
Un idioma ta un set dinamico di simbolo di comunicacion sea visual, auditorio of di tacto, conhunto cu e elementonan cu ta manipula nan. Idioma tambe por referi na e uzo di tal sistemanan como un fenomeno general. Idioma ta wordo considera pa ta un modo di comunicacion exclusivamente humano; aunke animal tambe ta hasi uzo di sistemanan comunicativo basta sofistica, niun di e modonan aki ta conosi pa hasi uzo di tur e caracteristicanan cu e lingüistanan ta uza pa defini un idioma.
Klik abou pa wak un lista di artíkulo relevante.


text:
March 7, 2014 / Lokal
Segun Eugene Cleopa... KOLEGA LEONORA MESTER PRESENTA E “TOVERSTOK” ...pa splika di unda t saka sèn pa sigui hinka den Uniqa...
...Pa SGTK/AAV i Isla reuní no ta yuda...
Segun mr. Amado Vilchez, dirigente di SAP.... SAP TA KONTENTU KU HUSTISIA A VENSE!! ...Awor mester yuda nan sikológikamente...
SENTRO DI KURASON A HABRI OFISIALMENTE
...Minister Balborda a atmití...
Rosaria ke klaridat riba presunto supsidio.... ROSARIA KE SA DIKON UTS MESTER DUNA TELE-CURAÇAO PLAKA ...Siendo den un merkado ku mas kompetidor...
© 2013-15 Extra - Notisia di Korsou


text:
Interlingua
Interlingua ta un idioma artifisial esei aplikashon palabranan esei on trova den mas idiomanan di e Europa oksidental. Illo ha devenite inventate per e IALA - un grupo di personanan (e mas konossite essente Alexander Gode) esei laborava super nan projekto durante ultra 20 annos. Illes finiva í publikava e prime diktionario den 1951. Interlingua ha devenite kreate super e base di e vokabulario di e idiomanan sequente: ingles, franses, spaño, portugues, í italiano
E nomine di e idioma ta komponite eks dos partes: inter signifika "inter"; lingua signifika "idioma". E disveloppatores eligeva e nomine "interlingua" pasobra illes voleva esei la idioma sia applikate pro fasilitar e kommunikation inter personanan di paises differente. Pasobra interlingua ha devenite kreate artifisialmente pro esser un idioma fásil, illo ta mas fásil di sińa esei idiomanan natural.
Mashá milles di personanan por aplikashon interlingua, í parlatores di interlingua affirma esei meyon di personanan komprende lo (por lesa tekstonan í tendé algun esei kombersá den interlingua) sin besonio na sińa lo primemente.
Il son dos altere idiomanan artifisial den e mundu kon ultra 1000 parlatores - esperanto í ido. Illos dos ha devenite kreate pre interlingua. Alikun personanan pensa esei esperanto í ido sia mas fásil na sińa pasobra iste idiomanan non ha "ekseptiones" (palabranan esei infringe e regulas), sed altere personanan pensa esei interlingua sia mas fásil pasobra e disveloppatores eligeva kada e palabranan den modo esei sia fásil na komprende pro personanan qui konosé ingles, franses, spaño, portugues, o italian, sed il son idiomanan komo oksitan í romanian, kada idiomanan esei veni di latino, e idioma usate den Roma ante longe tempore.
Den mas, e parlatores di Interlingua affirma esei nan idioma representa un nobo latino, net mas simple í "modernisate".
Teksto di eksemplo den interlingua[editá | edit source]
- Lingua natural e musical de parolas international e un grammatica minimal. Comprensibile facilemente per personas intelligente. Le medio de communication adequate pro le solution del confusion de Babylon.
Pater Noster den Interlingua[editá | edit source]
- Nostre Patre, qui es in le celos, que tu nomine sia sanctificate; que tu regno veni; que tu voluntate sia facite super le terra como etiam in le celo.
- Da nos hodie nostre pan quotidian, e pardona a nos nostre debitas como nos pardona a nostre debitores, e non duce nos in tentation, sed libera nos del mal.
Interlingua den Wikipedia[editá | edit source]
Interlingua ha tamben nan proprie Wikipedia.


text:
Miss Aruba cu suplica na pueblo Ban cana pa un causa y yuda Fundacion Mi Por
ORANJESTAD (AAN): Tur cos ta cla pa Diasabra awor dia 3 di Maart 2012, tuma lugar na Aruba un caminata cu ta worde organiza pa un bon causa! E asina yama “Walk-A-Thon” ta hayando sosten di Miss Aruba, Lucianette Verhoeks, kende ta spera cu e sosten aki, lo yuda e Fundacion pa crea un concientizacion den comunidad pa cuido di muchanan special. E caminata ta Diasabra dia 3 di Maart, pa 5:30 pm, y ta cuminza na Plaza Libertador Betico Croes den Vondellaan. Aki lo cana bay nort direccion Banco di Caribe, unda lo bira na man drechi y drenta Avenida Milio Croes. Ta cana te na altura di Pricesmart, unda ta bira man drechi atrobe y subi Boulevard y yega bek na e final dilanti Plaza Betico Croes. Prome cu esey, ya for di 3’or di atardi lo tin un Spin-A-Thon, cu ta bay bira un sesion di seis ora largo. E Walk-A-Thon mes, lo costa 15 Florin y lo inclui T-shirt, pasaboca saludable, V8 Splash juice, y despues di e caminata por participa na Zumba, y lo tin un rifa. Por inscribi pa e evento aki na ArubaZumba, Thrill Walkers, Idefre, of Fundacion Movimento ta Bida. Ban yuda Fundacion Mi Por pa haci proyectonan pa muchanan cu limitacion fisico.
Miss Aruba Lucianette Verhoeks ta spera cu pueblo lo sa di sostene e campaña aki. Nos flamante Miss Aruba kier a gradici tur hende pa e apoyo cu e ta ricibiendo awor cu e ta preparando pa bay representa e isla na Miss World.
Tambe durante Carnaval, e kier a gradici tur esnan cu a yude durante Carnaval 58, incluyendo SAC, TOB, su diseñador Ramses Aaron, maquillista Stella Beaujon, y specialmente Ministro Otmar Oduber. Sin nan, e no por a haya e oportunidad aki pa e añanan venidero por sigui disfruta di un Carnaval sano y liber di violencia.


text:
A celebra inicio di renovacion di Edificio Nicky Habibe door di famia Amundaray-Habibe
Prome Minister a hiba discurso:
E plaza lo hiba nomber “Plaza Nicky Habibe”
ORANJESTAD (AAN) – E conferencia semanal di prensa di gobierno, a tuma lugar dialuna den Caya Grandi, relaciona cu renovacion di Edificio Nicky Habibe, cu ta considera como edificio historico.
Tabata presente Prome Minister mr. Mike Eman, Raul Amundaray Jr., Minister di Infrastructura Benny Sevinger, sra. Omira Amundaray- Habibe, yiu di señor Nicky Habibe, kendenan a hiba palabra.
Prome Minister a pasa un bista den pasado tempo cu señor Habibe y su señora (ambos den feliz memoria) a lanta nan supermercado den Caya Grandi cu tabata esun di mas moderno pa e temponan ey.
Minister Presidente a menciona cu sr. Raul Amundaray (yiu) ta bay desaroya e proyecto di renovacion di e edificio aki, den e contexto di restauracion di Caya Grandi, y esaki ta di gran importancia pa nos pais Aruba.
Esaki pa motibo cu e ta muestra grandi di confianza den nos economia, pero cu ta bay hopi mas leu.
Prome Minister a subraya cu den e añanan cu Caya Grandi a cuminza perde su identidad, el a perde hopi di su atraccion, y poco, poco por a mira cu mas na final di caya e reto pa comercio a bira mas grandi.
E edificio di Nicky Habibe ta esun prome negoshi, cu ta bay haya un inversion substancial, situa na final den Caya Grandi.
E dignatario a expresa den direccion di Minister Sevinger palabranan di confianza y elogio no unicamente pa renovacion di Caya, pero pa e vision di percura pa bin cu otro transportacion cu ta bay garantiza, cu te na final di Caya Grandi ta bay tin actividad comercial.
El a agrega cu sin duda, e forma con e ta bay wordo asegura tambe cu un infrastructura hopi duradero, pa trinta aña, ta duna garantia na personanan manera famia Amundaray- Habibe cu awor ta haci e inversion aki, unda por conta cu pa añanan largo, esaki ta bay trece clientenan te na final di Caya.
Prome Minister a expresa cu dunando honor y reconocimento pa e pasonan aki, cu famia Amundaray- Habibe a tuma, un bez mas por mira e sanger di pionero, pasobra su welo sr. Nicky Habibe na 1936, tabata un pionero den lanta negoshi na Caya Grandi, y awe den e renovacion di e caya e famia aki ta duna e prome señalnan di confianza den e restauracion, y por mira cu diferente otro edificio tambe a tuma e paso aki.
E dignatario a reitera cu señor Habibe, den feliz memoria, a demostra mas cu setenta aña pasa cu el a traha e edificio aki cu a dedica na su supermercado hopi moderno pa su tempo y awor ta bay renova e edificio aki na su gloria y honor.
Aruba ta contento cu esaki y como muestra di gratitud, Prome Minister a remarca, y di reconocimento na sr. Nicky Habibe, a informa e famia Amundaray- Habibe cu gobierno a tuma e decision cu e plaza dilanti e edificio cu hopi biaha ta haya e nomber di “plaza comercio”, lo hiba e nomber di Plaza Nicky Habibe.
E plaza aki, cu ta para na pia di e edificio Habibe, lo wordo transforma y haci asina central den e desaroyo di Caya cu e merece haya e nomber menciona.
Prome mandatario a felicita famia Amundaray- Habibe y a señala cu Aruba ta orguyoso di dje pa su inversion pa progreso di nos pais, y tambe a felicita Minister Sevinger cu tur dia ta carga e reto y hopi biaha critica tambe, y ora un hende perdura y ta determina den su posicion di trece cambio, e ta haci cu mester trascende momentonan dificil y supera retonan grandi.


text:
February 28, 2013 / Lokal
..Víktima a rekonosé e paña i kèts ku Leroy a hòrta i bisti...
Simplemente no a prolongá kontrato
Marco Lacle presidente SAP: miembronan mester duna mandato
Segun Alex Rosaria....
CBIA i UNAC ta rekordá aseguradonan priva… ESNAN KU SEGURO PRIVA PROME 1 FEBRUARI TA MANTENE ESAKI …i no ta kai bou di seguro básiko….
...Fiskal di Ministerio Públiko a duna òrdu pa konfiská e kurpa...
...apesar di kòmbersashonnan di pin
HOMBER A BEBE REMEDI, ALKOHOLIABRUA
WES NO A KERE HISTORIA DI BRITANIKO KU TRAVELER’S CHEQUE HORTA
...den kuadro di e proyekto Rumbo pa Trabou...
VIKTIMANAN DI VIOLENSIA DOMESTIKO TA BAI HAÑA MAS SOSTEN
© 2013-15 Extra - Notisia di Korsou


text:
Bonaire, Sint Eustatius y Saba (Caribe Hulandes) tin un status nobo como municipionan particular. Cu e statua aki nan ta pertenece directamente na Hulanda. For di 10 di october 2010 Hulanda ta tuma e tareanan administrativo di gobierno di Antiya Hulandes pa su cuenta.
Municipionan particular
Cu nan status nobo di “municipio particular” e islanan a keda oficialmente reconoci como “entidad publico” di Hulanda. Esaki ta regla den Wet Openbare lichamen BES (Ley Entidadnan Publico BES). Otro entidadnan publico ta Reino, municipio-, provincia- y institucionnan di derecho publico pa ehecucion di tareanan di caminda, canal y haf.


text:
Algun hende ta bay Misa pa oracion… pero otronan ta comete fechoria den parkinglot
ORANJESTAD (AAN): El a socede varios biaha caba, y nan tey atrobe! Ladronnan cu ta hit riba autonan staciona na Misa di Santa Cruz.
Tin ta bay den misa pa resa y otronan pafo pa horta
Ta hopi fastioso cu bo ta lanta pa cuminsa bo novena di misanan di aurora y ta hayabo cu un situacion basta amargo.
Na Santa Cruz diamars mainta trempan presencia di polis a worde pidi. A drenta informacion di un ladronicia den un auto. E tabata para cerca di Wit Gele Kruis na Santa Cruz.
Polis a bin pa un yamada cu a drenta pero na yegada a topa cu dos auto. Glasnan di e autonan a worde destrui. Tabata tin autonan cu cosnan di balor aden pero e cosnan tabata intacto laga atras den auto.
Mientras cu polis tabata bezig cu e prome caso, nan a worde acerca pa e di dos auto kibra den vecindario. Polis a tuma tur informacion. Hopi biaha ora cu tin misanan di Aurora e ladronicianan aki sa tuma lugar y polisnan sa move rond pa controla e area pa figuranan straño.


text:
July 5, 2013 / Lokal
...Minister Palm i Balborda despues di reunion ku DAE...
...Minister Bitorina...
Uniko manera ku nos por solushoná nos problemanan: INTRODUSI ‘DIA NASHONAL DI AYUNO, ORASHON, MEDITASHON I REFLEKSHON’ Meskos ku tin dia nashonal di maestro, obrero i dia di tur defuntu
Ronald Ortela: Ta mas ku lógiko
Ku un invershon di CAP di 5.4 mion florin
Di akuerdo ku sr. Lionel “Chicu” Capriles na entrega di Premio Komersiante Briante 2013.
Djaluna dia 8 di yüli na Fundashon Probista na Corrieweg 16
© 2013-15 Extra - Notisia di Korsou


text:
Disolucion di Antia Hulandes
Antia Hulandes (papiamentu: disolushon di antiya hulandes) , un pais autonomo den Caribe den Reino Hulandes, a los for di otro dia 10 di october 2010 (miho conoci 10-10-10)[1] . Originalmente e tawata di comunidad di varios isla den Caribe cu a forma un pais apart autonomo den Reino Hulandes. Despues di e disolucion, e islanan di Boneiru, Saba y Sint Eustatius a bira un municipio special di Hulanda mes, mientras Korsou y Sint Maarten a bira pais constitucional den Reino Hulandes, hunto cu Aruba, cu a separa for di Antia Hulandes den 1 di januari 1986.
Na cabes di Reino Hulandes na e momento aki ta; Su Mahestad Rey Willem Alexander
Kontenido
- 1 Historia
- 2 Conferencia Mesa Rondo
- 3 Cambio constitucional
- 4 Documento legal
- 5 Referencia
Historia[editá | edit source]
E idea di Antia Hulandes como pais den Reino nunca tabatin un pleno apoyo di tur e islanan y e relacionnan politico entre e islannan tawata un sort'i "tension keto". Geograficamente, e Isla Abou: Aruba, Corsou y Boneiro y e Isla Ariba Saba, Sint Eustatius y Sint Maarten ta keda mas of menos 1.000 kilometer apart for di otro. Culturalmente, e Isla Abou tin un conexion profundo di Sur America, specialmente cu Venezuela y e poblacion ta papia un idioma crioyo Papiamento probablemente diriva for di Portugues crioyo. Di otro banda, Isla Ariba tin un influencia Ingles Caribense.
Ora e relacion nobo constitucional Caribense entre Hulanda y Colonia West India tawata consagra den e Statuut pa e Reino di Hulanda di 1954, e administracion colonial division di Antia Hulandes, unda el a deriva di Curaçao en Onderhorigheden y naturalmente a agrupa e seis islanan bou di un administracion. Apesar di e echo cu, e Arubianonan tawata kier un separacion for di Antia Hulandes inicio den 1930[2], e gobierno Hulandes y Antia Hulandes a purba di mantene e isla hunto. Hulanda a haci esaki pa Antia Hulandes bira independiente mas lihe posibel; un yamada fuerte pa Hulanda despues di un disturbio na Willemstad, Corsou den 1969. E gobierno di Antia Hulanda tawata preocupa cu Antia lo los for di otro si unda e islanan separa; Prome Minister di Antia Hulandes a haci un remarke famoso: "seis min un ta cero".
Inketud pa separacion a aumenta na Aruba, sinembargo, despues di un referendum consultativo organisa pa e gobierno den 1977, kiermen cu e movimento di separacion/los for di Corsou mester a tuma den consideracion. Despues di hopi negosashon a bay di acuerdo cu Aruba lo ta un pais aparta cu su status den Reino Hulandes den 1986, cu un condicion cu nan lo bira ful independiente na 1996. Partido MEP (Moviemento Electoral di Pueblo), cu a goberna e pais te 1986, a disinclina e acuerdo aki, pero AVP (Arubaanse Volkspartij) cu a bin na mando despues di 1986, a nenga tur cooperacion cu Hulanda den asunto di independencia.[3]
Di otro banda, Hulanda a bira mas y mas conciente cu conexion den Reino probablemente lo dura pa un periodo largo. Surnam, e otro partner den Reino Hulandes cu a bira independiente den 1975, a bay den un periodo di dictatura y guera civil, cu a debilita e ideologia di pro-independencia di gobierno Hulandes. Aruba y Hulanda a bay di acuerdo den juli 1990 pa kita Articulo 62, cu tawata bisto di independencia di Aruba den 1996 den e statuut. Esaki a finalisa den 1994, den un par di condicion over cooperacion den scena hudicial, bon gobernacion y financia.[4]
Lucha pa separacion[editá | edit source]
Mira: Status referendum di Corsou 1993 y Status referendum di Sint Maarten 1994
Mientras cu e posicion di Aruba como pais separa den Reino, a bay un yamada di areglo similar pa e islanan, specialmente Sint Maarten. Den tempo 1990, e cinco islanan cu a keda a tuma un reflexion si nan kier keda den Antia Hulandes. Den Maart 1990, Minister Hulandes di Aruba y Antia di Asunto Social, Ernst Hirsch, a bin cu un statuut na unda Corsou y Boneiro y Saba, Sint Eustatius y Sint Maarten lo forma dos pais nobo den Reino. E proposicion aki a bin cu diferente pregunta for di cada isla.
Depues cu un comite a wordo instala investigando e futuro di Antia Hulandes, un coferencia di futuro- Toekomstconferentie, unda Hulanda a bisa pa uza Conferencia di Mesa Rondo- cu wordo teni na 1993. Hulanda a propone pa tuma over e trabou federal di Antia, cu cada isla kedando autonomo na midi di Eilandenregeling Nederlandse Antillen. Corsou lo yega mes leu como pais cu status halto manera Aruba. Boneiro y Sint Maarten lo conta cu apoyo como pais den futuro. Saba y Sint Eustatius no lo haya e prespectiva aki y lo keda como e "Isla den Reino". Segun e Toekomstconferentie, e echo cu e futuro di Reino lo crece den introducimento di ley nobo pa trece mas polis pa reduci crimen internacional (cu ta reduci e autonomia di Aruba y Corsou) y e echo cu Sint Maarten no lo haya di biaha e 'status' como pais y cu lo resulta den un fracaso.
Decision a wordo tuma pa postpone e reunion di e conferencia te despues di referendum na Corsou. E resultado di e referendum, sinembargo, tawata na fabor pa mantene y restructura Antia Hulandes, apesar cu e gobierno di Antia Hulandes a campaña pa un status apart como pais. E otro islanan a vota pa keda den Antia Hulandes tambe. E partido PAR (Partido Antiá Restrukturá) a interga campañado pa keda na fabor pa mantene y restructura Antia, na poder.
Conferencia Mesa Rondo[editá | edit source]
E prome Conferencia di Mesa Rondo entre e islanan tawata e gobierno di Antia Hulandes y Hulanda tawata organisa dia 26 di november 2005. Nan a haci un acuerdo cu Sint Maaten y Corsou lo bira un pais autonomo den Reino Hulandes, mientras e tres islanan lo bira municipio di Hulanda. E areglo tawata tambe cu Hulanda lo tuma over e gastonan di Antia, bou di un condicion cu e islanan ta compromete pa elabora presupuesto flexibel pa preveni den futuro debe grandi. College financieel toezicht (CFT)componi pa miembro di ambos, Antia Hulandes y los Hulanda, lo instala pa supervisa e presupuestonan di e islanan y di gobierno di Antia Hulandes.
Dia 11 di october 2006 tawatin un conferencia chikito, unda Boneiro, Saba y Sint Eustatius lo bira 'partner publico' hunto cu Hulanda. Un acuerdo final a bay tambe cu Corsou y Sint Maarten dia 2 di novomber. E acuerdo aki a inclui detaye tocante College financieel toezicht.
E conferencia final a bay segun ratificacion pa Hulanda y e islanan indivual, menos Corsou, cu a wordo rechasa dia 29 di november 2006. E otro partidonan a dicidi pa sigui negosha sin Corsou. Un acuerdo di transacion a wordo haci dia 15 di december 2008, Dia di La Reina, como fecha di separacion. E Eilandsraad di Corsou a adopta den 2007 un acuerto cera, pero den 2009 a dicidi di pone e acuerdo den un referendum. E referendum aki tawata na fabor di e acuerdo cera aki. Un referendum similar den Boneiro a wordo anula pa e Gobernado di Antia Hulandes, pasobra e pregunta haci tawata di mas vago. Dia 15 di december 2008 un fecha pa disolucion tawata inhacibel, na su luga a bin un Conferencia Mesa Rondo e dia ey, unda un bes mas e acuerdo tawata poni riba papel atrobe. Den october 2009, a bin un di acuerdo cu e separacion lo tuma luga dia 10 di october 2010 y dia 9 di september 2010 tawatin un Conferencia Mesa Rondo final organisa na e ley di Parlamento tawata ceremonialmente firma den e Handvest pa cada partido.
Cambio constitucional[editá | edit source]
Corsou y Sint Maarten[editá | edit source]
Corsou hunto cu Sint Maarten a bira un constitucion di estado den Reino, hunto cu Aruba. Den 2012 ta plania pa hunto bin cu un florin nobo Caribense.
Boneiro, Saba y Sint Eustatius[editá | edit source]
Articulo principal: Hulanda Caribe y Boneiro constitucional referendum 2010
Boneiro, Saba y Sint Eustatius a bira direct parti di Hulanda manera municipalidad special (bijzondere gemeenten), un forma di "organo publico" (openbaar lichaam) skirbi den articulo 134 di constitucion Hulandes. E provencia Hulandes di Noord Holland a invita e tres municipio nobonan aki pa bira parti di e provencia. Actualmente (for di maart 2011), nan no ta parti di niun provencia.
E municipionan aki ta resalta ordinariamente manera tur otro municipio Hulandes y lo introduci ley Hulandes. E residentenan di e isla aki lo por vota eleccion Hulandes y Europeo nacional. Tin, sinembargo par di exepcion pa e islanan aki. Por ehempel, siguridad social no ta mes un nivel cu Hulanda. Tambe no ta conoci si prostitucion y matrimonio homosexual lo bira legal den e islanan aki, unda na Hulanda e ta legal.
E tres islanan aki lo mester participa den e Ministerio Hulandes di Asunto Exterior prome cu nan kier haci areglo cu otro pais den region. E municipionan lo wordo representa den e Gobierno di Reino Uni pa Hulanda, como nan por vota pa Parlamento Hulandes.
Riba 1 di januari 2011 e tres islanan aki a cambia pa dollar Mericano, en bes di euro cu ta wordo uza na Hulandes Europeo.
Corte comun[editá | edit source]
Tur e cinco islanan por haci uzo di Gemeenschappelijk Hof van Justitie van Aruba, Curaçao, Sint Maarten en van Bonaire, Sint Eustatius en Saba ('''Corte Comun di Husticia di Aruba, Corsou, Sint Maarten y di Boneiro, Sint Eustatius y Saba''')
Status den Union Europeo[editá | edit source]
Reino Hulandes ta miembro di Union Europeo. Sinembargo Antia Hulandes y Aruba, un pais autonomo apart di Reino, no ta wordo considera parti di UE, sino cu tin e condicion di e paisnan y e teritorionan di ultrama (PTU). Sinembargo, solamente un tipo di ciudadania cu ta existi den Reino Hulandes, y tur ciudadano Hulandes ta ciudadano di UE.
Boneiro, Saba y Sint Eustatius no t'ey bira parti directo di Hulanda. E Minister di Conseho di Reino Hulandes a bay di acuerdo pa no cambia e status di e islanan cu repecto na UE den e prome cinco aña integrando e islanan aki den Hulanda. Despues di e cinco añanan aki pasa, lo tuma luga na e islanan aki un reevaluacion di e status di UE di e islanan. E islanan aki lo keda PTU por lo menos te 2015. Hulanda a sigura un provision den e Trato di Lissabon cu ta bisa cu cada parti Caribense di Hulanda por haci un cambio di status pa Ultraperifere regio si nan ta desea asina, sin nodo di cambia e Tratonan di Union Europeo.
Fecha di transicion[editá | edit source]
Dia 1 di september 2009, Saba a anuncia cu lo a desea di aparta di Antia Hulandes di biaha, na luga di warda te october 2010. Sinembargo, di acuerdo cu e Secretaria di Estado Hulandes, Anke Bijleveld, di Relacion di Reino Hulandes , cu no tawata legalmente posibel cu Saba pa bira independiente di las Antia Hulandes prome.
E transicion a tuma luga meyanochi dia 10 di october 2010 (10/10/10) na Antia Hulandes (UTC-04:00), unda na Hulanda tawata 6 am (UTC+02:00).
Documento legal[editá | edit source]
Statuut pa e Reino di Hulanda[editá | edit source]
E acto di amienda di e statuut den Reino tawata redacta riba 20 di januari 2009. E ta consisti di seis articulo cu e cambio pa e Statuut incluyendo articulo 1 te cu 3. Ley di Reino Hulandes ta duna pa articulo 3 pa tuma efecto rib'e fecha di publicacion di e ley den e agenda oficial di Hulanda ya articulo 1 y 2 den un fecha mas despues pa un decreto. Di e manera aki e futuro paisnan, Sint Maarten y Corsou, lo redacta nan costitucion y legalisacion fundamental prome cu e relacion nobo denter di Reino Hulandes por tuma efecto.
Tweede Kamer a adopta e ley riba 15 di april 2010, mientras Eerste Kamer a haci mescos riba 6 di juli 2010. Antia Hulandes a adopta e ley riba 20 di augustus y Aruba a haci mescor riba 4 di september.
Legalisacion pa integracion di Boneiro, Saba y Sint Eustatius denter di Hulanda[editá | edit source]
Riba 21 di november 2008,e cinco acto di redactacion cu ta necesario pa e integracion di Boneiro, Saba y Sint Eustatius denter di Hulanda a wordo acepta pa rijksministerraad (Conseho di Minister di Reino Hulandes). E actonan aki ta:
- Acto di organo publico di Boneiro, Saba y Sint Eustatius (Wet op de openbare lichamen Bonaire, Sint Eustatius en Saba, cortico pa WOLBES).
- Acto di relacion di financia di Boneiro, Saba y Sint Eustatius.
- Amiendamento pa e acto di eleccion respectivamento Boneiro, Saba y Sint Eustatius.
- Acto di introduccion riba e organo publico di Boneiro, Saba y Sint Eustatius.
- Acto di adaptacion di e organo publico di Boneiro, Saba y Sint Eustatius.
E WOLBES ta difini e organisacion administrativo di e organo publico y ta modela despues di e ley di Municipio Hulandes. E acto di introduccion aki ta specifica cu e ley di Antia Hulandes lo keda den vigor (valido) depues di e transicion di e tres islanan pa gobierno Hulandes y ta difini e proceso na unda ley Hulandes lo tuma over poco poco den e islanan. E Acto di Adaptacion ta adapta ley di Antia Hulandes y ley Hulandes cu lo tuma efecto di biaha pa e status nobo di e islanan.
Referencia[editá | edit source]
- ↑ http://www.nrc.nl/international/article2375096.ece/Netherlands_Antilles_to_cease_to_exist_as_a_country |title=Netherlands Antilles to cease to exist as a country |publisher=Nrc.nl |date=2009-10-01 |accessdate=2010-10-10}}
- ↑ Oostindie and Klinkers 2001: 175
- ↑ Oostindie and Klinkers 2001: 175-209
- ↑ Oostindie and Klinkers 2001: 213, 223-224


text:
Parti 7: Resurekshon di Hesus te na Enkarselashon di Pablo
Dios a resusitá Hesus riba e di tres dia despues di su morto. Riba e dia ei el a aparesé na su siguidónan na sinku okashon. Hesus a sigui aparesé na nan pa 40 dia. Anto, miéntras ku algun disipel tabata wak, Hesus a subi na shelu. Dies dia despues Dios a drama spiritu santu riba e siguidónan di Hesus ku tabata sperando na Yerusalèm.
Despues, enemigunan di Dios a enkarselá e apòstelnan, pero un angel a libra nan. Enemigunan a piedra disipel Esteban mata. Pero nos lo siña kon Hesus a skohe un di e enemigunan ei p’e bira su sirbidó spesial, kende a bira apòstel Pablo. Anto, tres aña i mei despues di morto di Hesus, Dios a manda apòstel Pedro pa prediká na Cornelio i su famia, kendenan no tabata hudiu.
Rònt di 13 aña despues Pablo a kuminsá su promé biahe pa prediká. Timoteo a kompañá Pablo durante su di dos biahe. Nos lo lesa kon Pablo i su kompañeronan di biahe a pasa momentunan emoshonante den sirbishi di Dios. Finalmente, Pablo a ser enkarselá na Roma. Dos aña despues nan a lag’é sali liber, pero despues nan a ser’é atrobe i a mat’é. E susesonan di PARTI 7 a tuma lugá durante un periodo di mas o ménos 32 aña.


text:
Kendo Aruba lo tene Campeonato y Seminario e weekend aki
ORANJESTAD (AAN)— Luna di november ta e temporada di ASU Olimpiada. Tradicionalmente Bun Bu Itchi / Kendo Aruba ta participa cu hopi entusiasmo. E aña aki no solamente cu su Campeonato Arubano, sino tambe cu trainingnan extra (26 y 30 di november) y un seminario (diasabra 28) y examen pa graduacion den categoria kyu (principiante). Alrededor di 20 kendoka lo participa durante e fin di siman aki. Diasabra 28 lo cuminsa cu mil (1000) suburi (corte cu spada) non-stop. Despues di e warm-up aki e kendoka ta bon prepara pa ehecuta tur sorto di training basico.
Durante e di dos parti di e seminar, enfasis ta cay mas tanto riba tecnica y ehercicio di combate y competencia. E intencion ta pa prepara e kendoka física y mentalmente pa e Campeonato Arubano e siguiente dia.
Pa loke ta e Campeonato Arubano (diadomingo 29) ta Björn Brandts cu mester defende su titulo. Ta interesante pa wak si e talentonan nobo por reta e campeon reinante. Ultimamente su dominio tabata indisputabel, pero Eloy Arends, Angela Lie-A-Lien, Maggid Reátegui a train masha duro pa kita e trofeo for di man di Björn Brandts. Sin lubida riba ‘the dark horses’ Alejandro Castillo y Bas Ho-Kang-You.
Como shinpan (arbitro) y asistente durante e seminario, Kendo Aruba a invita Sr. Eddy Devisse (Trinidad & Tobago, 4-dan). Hunto cu Sra. Eun Jung Velásquez-Kim (Korea/Aruba, 5-dan Kendo, 2-dan Iaido) y Sergio Velásquez (Aruba, Renshi 6-dan) ta forma e trio di arbitrahe.
Durante e Campeonato tambe lo presenta un demostracion di e arte di spada IAIDO, pa Sra. Eun Jung Velásquez-Kim.
Bun Bu Itchi Kendo Aruba ta invita pueblo arubano pa bin wak nos hendenan train y bringa duro durante e dos dianan aki. Manera di costumber, entrada na Gymzaal di Juliana School ta gratis.


text:
Presonan awor tin voz y tin un comision cu ta representa nan
Prison di KIA:
ORANJESTAD(AAN): Cu e entrada di un director nobo shete siman pasa, KIA ya ta experenciando diferente cambio grandi. Entre nan, awo e detenidonan tin un voz y ta participa mas activamente den e sistema di KIA.
Director Trudy Hassell ta siguiendo un maneho cu tres punto di atencion principal, basa riba e raport di CPT, esta personal, infrastructura y detenidonan. Den cuadro di e proceso di mehoracion di oportunidadnan pa resocialisacion y reintegracion di e detenidonan den nos sociedad, el a laga e menos di 200 presonan mes eligi nan comision pa representa nan, cu ta reuni regularmente cu directie di KIA.
Den apenas algun siman ya cinco encuentro a tuma luga y e detenidonan a trece hopi idea sumamente constructivo y bon dilanti.
“Mi ta hopi satisfecho cu e comision aki di preso, pasobra na un forma di nivel halto y respetuosamente nan ta combersa cu directie di KIA,” Trudy Hassell a expresa. “Y, mi ta kere esaki ta e caminda pa bay pa nos por yega na otro y trata di cumpli cu cierto cosnan cu nos mester cumpli cune,” el a añadi.
Entre e topiconan cu ta worde discuti na mesa ta e parti di cursonan, actividadnan y trabao pa e presonan; esaki ta yuda pa nan, aunke nan ta cera, tambe por sinti nan mes util den nos sociedad, Hassell a conclui bisando.


text:
August 20, 2012 / Lokal
...e minister a bolbe kore kabe’i gai... PRESHON A PONE MINISTER MONK SAKA PLAKA PA PAGA LOONTREDE I INDEXERING ...na maestronan, pero nan ke fecha di pago...
Presidente Laclé di SAP ta premirá ambiente friu
...den reunionnan di komishon sentral i públiko...
Ekspertonan ta revelá diferente motibu dikon nò FOUT GRAVE I PELIGROSO: COOPER NO MESTER BAI # 1 Strategia ta malu tantu paden komo pafó di MAN
Roland Tuitt, minister finansa St. Maarten: Mester informá pueblo Kòrsou korekto
...PAIS kier...
...segun Partido Democraat...
© 2013-15 Extra - Notisia di Korsou


text:
Delegacion di PDR cu encuentronan fructifero na Curacao
Pa sigui promove mas cooperacion entre e islanan
ORANJESTAD (AAN)– E siman aki representantenan di fraccion di Partido Democracia Real (PDR, a reuni durante un bishita di cortesia na Curacao cu diferente mandatarionan riba temanan di cooperacion entre Aruba y Corsow.
Sr. Andin Bikker y sr. Serge Mansur a tene un encuentro di cortesia cu Minister di Desaroyo Economico sr. Steven Martina y Parlamentario y lider di partido Pais, sr. Alex Rosaria.
Por recorda cu partido Pais tabata e gran sorpresa den e reciente eleccion na Corsow caminda cu a logra crece y haya 4 asiento y yuda forma Gobierno, basa riba un filosofia nobo, similar na e manera al caso di hiba politica di PDR.
Temanan concreto cu a wordo trata tabata entre otro: pre clearance pa vuelonan entre Aruba y Corsow, apelacion den casonan di belasting te na Hoge Raad via e Corte Comun (basa riba un amienda di Andin Bikker), explora kico por wordo haci pa stimula re-introduccion di un servicio di ferry entre Corsow y Aruba, y e status di protocolnan y legislacion pa introduci of agiliza comercio liber entre e islanan.
Un parti di e temanan ta basa riba mocionnan di PDR pasa den Parlamento di Aruba pa mas cooperacion entre e islanan riba nivel di e.o. turismo y economia. Andin Bikker y Serge Mansur a reuni tambe cu Parlamentario sr. Glen Sulvaran den cual reunion di cortesia tambe a combersa riba e tratado di Capetown, cu ta regarda aparatonan pa transporte manera avionnan, satelite, motornan di avion etc.
Aruba ta lider den Reino Hulandes pa cu introduccion di e tratado aki y Curacao y Sint Maarten tambe a opta pa bira miembro di dicho tratado. Tambe a toca brevemente un idea cu lo ta bibando den sector priva pa explora si por introduci day tour entre islanan cu avionnan chikito special, algo cu ta comun na islanan den area di isla ariba y otro partinan di mundo y cual lo por ta un atraccion turistico nobo (“niche market”).
Cu e encuentronan menciona PDR en todo caso ta sigui duna contenido concreto na explora con por biaha mas facil entre e islanan y asina promove mas intercambio cultural y economico.


text:
Antes noticia di morto tabata worde duna usando tiro di cañon
Alberto Tiel di 87 aña:
ORANJESTAD (AAN): Durante un entrevista, Alberto Tiel a conta DIARIO cu e tin 87 aña so. El a conta DIARIO cu el a nace na Aruba riba dia 8 di April 1925 riba un Diaranzon Santo, 8’or di anochi.
Ainda e ta bibando den e mesun cas den cual el a nace na Santa Cruz.
Sr. Tiel ta casa cu sra Angelica Maria Maduro y hunto nan tin 10 yiu, di cual 7 ta mucha muher y 3 ta mucha homber.
Ora cu e tabata mucha e tabata hunga cu trom, kiniki, bomba y futbol, di cual futbol e tabata gusta mas.
Pa loke ta cuminda, e tempo ey e tabata come hopi maishi rabo y bonchi.
Sr. Tiel a splica cu el a traha pa mas di 45 aña tur caminda.
Entre otro el a traha pa Gobierno.
Sinembargo prome cu esey el a traha na Radio Dienst na 1941 ora cu e tabata tin 16 aña.
El a traha eynan 5 aña despues di cual el a bay traha pa 2 aña na Nikky Habibe.
Sr Tiel a traha tambe 2 aña largo na LAGO y despues el a traha entre otro na Americana Hotel pa mas di 11 aña.
El a bisa cu el a traha pa 45 aña y e no a bira miyonario si.
El a splica cu ora cu e tabata traha e yiunan tabata keda cu su señora, pero e dolor ta pa bo duna tur e 10 yiunan bon school.
Sr. Tiel a bisa cu e ta orguyoso di su yiunan, mirando cu entre otro 5 di nan ta juffrouw di school y uno ta meneer di school.
Banda di esaki algun dia pasa un di su yiunan muher a celebra 30 aña trahando pa e mesun banco.
DIARIO a puntra Sr. Tiel con e bistimento tabata tempo cu e tabata un hoben.
El a bisa cu bistimento tabata chapo, pero netjes.
“No tin un mucha di 8 aña pariba cu tabata durf di bay misa si e no tabata tin un dashi cu bachi bisti”, segun sr. Tiel.
Pa loke ta e respet cu mucha mester tin, el a bisa cu nunca el a pone un dede riba su yiunan, pero ta djis wak so e mester a wak den nan direccion y nan tabata sa cuantor tin.
Mescos ta conta pa ora cu e mes tabata mucha.
El a bisa cu e temponan ey bo no ta haya nunca mas.
Pa loke ta amigonan di school, el a bisa cu masha tiki ta bibo ainda.
Alberto a bisa cu ta na misa na Santa Cruz el a conoce su casa.
El a ripara cu Angelica tabata bay misa marduga y door di esey e tambe tabata bay misa marduga, pa e wak Angelica.
Despues pa su suerte el a traha hunto cu Angelica.
Pa loke ta bishita e cas di mayornan di Angelica despues cu nan a cuminza conoce otro, el a bisa cu el a tarda mas di 1 aña prome cu el a dicidi di haya e curashi di bay cas di mayornan di Angelica.
El a bisa cu tabata conoci cu e mayornan di Angelica tabata hopi streng.
Pa loke ta e enamoramento, Alberto a bisa cu esey a bay bastante facil, mirando unda e mayornan tabata sinta.
E tata tabata sinta lomba bira y leu leu e tabata bira wak.
Pa bo por a casa, bo mester a verloof prome, pero pa bo enberdad casa, bo mester a haya e permiso prome di e mayornan.
Despues di 2 aña Alberto y Angelica a verloof y despues mester a traha pa logra haya placa pa por casa.
Esaki tambe a dura 2 aña.
DIARIO a puntra Alberto si su famia tabata cria bestia y el a bisa cu si.
Su mama tabata cria cabrito, carne, baca y porco.
DIARIO a puntre tambe con antes bo tabata haya cierto noticia manera di accident di auto.
El a bisa cu nan tabata haci esey cu tiro di cañon.
Ora cu tabata tin accident cu morto, nan tabata los dos tiro cu caño y 1 tiro kiermen cu tabata tin un morto natural.
Tabata tin un hende tambe ta pasa den playa cu un bel ta bati y e ora ey tur hende tabata sa cu tabata tin un morto.
Despues tur hende ta puntra otro y asina tabata haya sa ta ken a muri.


text:
Archivo di May, 2012
ORANJESTAD (AAN): Diaranson Minister di Turismo, Transporte y Labor, Otmar Oduber a indica cu construccion di e promer fase di Linear Park ta continuando normal y cu ta terminando tur loke ta e parti padilanti.
Durante e siman venidero lo contecta tur e palo di lusnan hunto cu ELMAR, kita tur e palo di lusnan bieu y tambe lo termina di pone e clinkernan. Asina, 95% di e prome fase di e Linear Park lo ta cla.
Minister Otmar Oduber :
ORANJESTAD (AAN): Diaranson Minister di Turismo, Transporte y Labor, Otmar Oduber a papia riba e atencion sumamente grandi cu proyectonan di Gabinete Mike Eman ta hayando for di fraccion di MEP. E fraccion aki abin ta bishitando algun proyecto den ehecusion y manera ta nan costumber, buscando cualkier cos pa duna critica. Un di e proyectonan bishita y cu a haya atencion ta Linear Park.
Señor Richinel Stamper a splica:
ORANJESTAD (AAN) – Matutino DIARIO a acerca señor Richinel Stamper, vocero di Departamento di Progreso Laboral “DPL”, tocante un sistema nobo di ayudo cu a keda introduci, y cu ta na beneficio di tanto e persona cu ta buscando trabao como di e dunador di trabao.
Señor Stamper a indica cu e personanan cu ta busca trabao via DPL cerca un of otro compania, tin cu bay cu diferente formulario den cual e instancia ta pone ken ta e persona di contacto cerca ken mester solicita trabao, ki dia y ki ora e mester acudi na su prome entrevista laboral, y tur otro dato di contacto.
Clarisca Velazquez ta enfatiza:
ORANJESTAD(AAN): Clarisca Velazquez di AVP a habri su conferencia felicitando cuerpo policial cu e tremendo trabao den fin di siman. A haci varios razzia, a conduci na diferente detencion y confisca droga y obhetonan cu por trece claridad den e casonan aki.
Tin cu felicitanan di curason pasobra e trabao aki no ta facil ora cu ta bay haci listramento di cas. Asina mes ta di lamenta cu hopi ta hobennan cu ta den mal caminda. Nos futuro di mañan nan ta. E preocupacion principal ta cu e norma y balornan di nos famianan. Por a tuma nota den un di e casnan na San Nicolas a bay over na detencion un menor di edad.
ORANJESTAD(AAN): Diamars den oranan di atardi alarma a worde bati pa un caso den e area di Boca Mahos. E version tabata diferente pero na final tur cos ta mustra cu e victima a bira malo y fayece canto di awa.
Aki ta trata di Anselmo Lacle di 57 aña kende sa bay mas biaha den e area unda a topa cune sin bida. Diamars el a sali merdia for di cas y a bisa su famia cu e ta bay lama. Regularmente e sa bay den e area. E ta para su auto y asina ta cana un poco bay direccion pabao.
Un sistema innovativo y eficiente como proyecto piloto…
ORANJESTAD (AAN): Tecnologia awendia ta avansando y N.V. ELMAR sigur no ta keda atras.
Den cuadro di esfuersonan pa por brinda mas y miho servicio na su clientenan, e compania di distribucion di coriente ta presenta un proyecto masha innovativo y eficiente.
E sistema di coriente prepago ta uno cu ta funcionando na diferente pais caba y ta masha gusta pa e usuarionan. N.V. ELMAR awo tambe ta introduci su meter prepago, cu ta un meter similar na e “top up system”, unda lo cuminsa cu un test den e districtonan di San Nicolas y Noord.
ORANJESTAD(AAN): Pa algun aña caba tin masha papia relaciona cu Toko Winklaar lo bira director di Telearuba.
A mira diferente persona bira director pero Toko winklaar mes nada. Mientrastanto e aña aki tabata tin negociacionnan andando y finalmente el a worde firma diamars merdia.
Toko Winklaar a firma un contrato pa director pa un lapso di dos aña cuminsando entrante 10 di juni. Por rek esaki tambe despues un aña cada biaha.
Minister Richard Visser:
ORANJETSAD (AAN): Un seguro di biaha of “reisverzekering” ta un “must” pa tur hende cu sali di biahe, dr. Richard Visser, Minister di Salubridad y Deporte a enfatisa. “Tin asina hopi problema cu a pasa cu nos ta yuda, pero e ta kibra nos budget,” dr. Visser a añadi.
Pa evita cu e persona cu ta sigura pa AZV cu ta bay biahe no keda desampara of haya su mes confronta cu problemanan financiero ademas di su problema di salud, un seguro di biahe mester bira un obligacion y no un opcion pa tur hende cu ta sigura cu AZV.
ORANJESTAD(AAN): Marlon Sneek di AVP den un conferencia a cuminsa na duna palabranan di bon bini na nan colega lider di fraccion cu ta back na Aruba. Mescos a felicita e organizadonan di Soul Beach Music Festival cu un cantidad grandi di turista cu a bishita nos isla.
E fluho extra di turista tabata bastante den low season aki pa por yena nos cambernan di hotel y sigur duna algun di loke te parti comercial cu ta atende cu turista un tiki entrada. Mesora Marlon Sneek a splica cu nan tabata tin reunion tambe cu Cruz Cora cu a bin splica unda e fondonan recauda pa Haiti a bay.
Minister Richard Visser:
ORANJESTAD (AAN): Minister di Salubridad y Deporte, dr. Richard Visser durante un conferencia di prensa dialuna a expresa cu nunca den e existencia di AZV e situacion di instancia aki tabata mas bon cu e ta awo. E mandatario a referi na e hecho cu e maneho financiero di AZV ta hopi organiza y eficiente awendia y ta trahando cu un board cu ta hiba un administracion hopi strak y bon controla.
Tur luna AZV ta presenta su relato mensual, ta duna un bista completo di tur detaye financiero y ademas ta mustra con e instancia lo por ta para financieramente pa fin di aña en relacion cu e temporada cu a pasa. Esaki sigur a contribui bon na evita retonan di pasado manera boticanan y docternan cu tabata hiba AZV corte pa haya nan pagonan.
Analisis politico
Caya Grandi ta den noticia pasobra e dirigentenan di MEP ta trata di haya probecho politico for di e hecho cu gobierno ta construiendo rond di Aruba cu naturalmente ta causa cierto inconvenencia.
Ta increibel cu esnan cu a destrui centro di Oranjestad intencionalmente awe ta criticando e enorme trabao cu ta worde haci rond di Aruba. Gobierno di MEP durante ocho aña largo a hiba un maneho desastroso cu a laga un ruina atras. Nos ta keda insisiti cu cada poco tempo mester recorda tur hende kico MEP a haci cu Aruba y su pueblo.
Trahadornan di Contratista ta satisfecho
ORANJESTAD (AAN): E asunto di conflicto di trahador y contratistanan, a yega te na mesa di Gobierno! E siman aki durante un reunion general na oficina di gobierno caminda tur partido tabata presente esta; Prome minister, minister di infrastructura, gerencia di Thiel Corporation , Wegenbouw, Albo, STA, y shopstewardnan por a tuma nota di e berdad cu tabata un bofta pa e gerencianan di e companianan menciona.
Tur presenta por a wak un introduccion di tur e proyectonan cu ta andando y kende tin nan y tambe e proyectonan cu ta aproba caba y kende a haya esakinan.
Parlamentario Edison Briesen:
ORANJESTAD (AAN): Lider di Fracion di MEP ta kere cu ta importante pa hobennan y pueblo di Aruba en general conoce nos historia y con nos pais a desaroya den tempo, pasobra e por duna nos lesnan pa futuro.
Actualmente ta ser cuestiona hopi di con tanto negoshi a abandona y ta abandonando ainda Playa como centro commercial. Hopi biaha personanan cu no sa of otronan deliberadamente pero inhustamente ta acusa partido MEP den esaki.


text:
02-03-2011 Deklarashon Marcha di despedida
Komunikado di prensa
Deklarashon Marcha di despedida
Gobièrnu di Kòrsou ta partisipá na pueblo di Kòrsou ku lástimamente e trámitenan legal pa ofisialisá e djamars mèrdia di marcha di despedida komo liber, no ta keda kla na tempu. Pa e motibu akí e desishon di Gobièrnu pa tur trahadó di Kòrsou ta liber riba e djamars mèrdia di despedida no por sigui. Gobièrnu ta pidi su diskulpa pa esaki i ta informá pueblo di Kòrsou ku Gobièrnu ta kontinuá ku e trámitenan pa dekretá i ofisialisá e djamars mèrdia di marcha di despedida inisiando 8 di mart 2012 komo liber.
Gobièrnu alabes ta hasi un yamada na Kámara di Komersio, VBC i tur doño di trabou pa duna nan empleadonan liber djamars mèrdia 8 di mart próksimo, di manera ku nan por partisipá di un forma ordená i trankil na e marcha di despedida. Tur empleado di gobièrnu lo ta liber djamars mèrdia dia 8 di mart 2011, tanten ku e servisio ta pèrmití.
Finalmente Gobièrnu di Kòrsou ta deseá pueblo di Kòrsou un felis Karnaval di pas i trankilidat. Ta kada un di nos su kontribushon ta determiná éksito di e totalidat.
Willemstad, 1 mart 2011


text:
Pueblo ta bolbe pidi Prome Minister Eman pa exigi VISA pa e Venezolanonan!
Venevision ta sigui cu campaña pa nan bin establece na Aruba:
ORANJESTAD (AAN) – Atrobe televidentenan na Aruba a tuma nota cu e canal Venevision ta sigui cu su campaña pa e Venezolanonan bin establece na Aruba, y ta pinta nos Isla como e pais di mas facil pa haya trabao, pa cumpra cas, pa lanta negoshinan chikito, y hasta pa nan drenta ilegal, busca trabao y despues drecha nan status!
Asina sin mas ta wordo transmiti den Venevision, comosifuera Aruba ta un pais habri pa tur hende, mientras nos realidad ta cu NO TIN CAMA PA TANTO HENDE!
Nos redaccion a haya yamada tras yamada den e transcurso di dialuna, di un pueblo masha rabia cu a cuminza fada di mira tanto stranhero cu ta bin biba na Aruba y ultimo tempo un entrada masal di Venezolanonan, cu ta acapara tur producto den supermercado, cu no ta laga espacio den transporte publico pa nos mes hendenan, y cu ta sinti manera nan ta doño di nos pais.
“Nos kier pa prome minister Mike Eman duna nos oido, y exigi pa e Venezolanonan drenta Aruba cu VISA”, ta reaccion di varios persona.
Hopi di e Venezolanonan cu ta suppose ta drenta pa temporadanan cortico, ta pidiendo expansion di nan estadia y tambe ta haciendo tramitenan pa nan keda na Aruba.
Tambe a wordo informa na nos redaccion cu tin indicacion fuerte cu Minister di DIMAS ta dunando tereno pa loco na hendenan di afo, hasta lagando hopi di nos mes hendenan riba lista di spera.
Esaki ta bin dilanti na nos redaccion cu demasiado insistencia y ta mustra cu ta wordo señala pa personanan cu ta bon na haltura di e situacion, podise nan ta liga na e departamento concerni, esta DIP (Departamento Infrastructura y Planificacion) cu ta esun cu ta otorga tereno.
Nos pueblo ta puntra si na Aruba mester yega asina leu manera na paisnan di Europa, entre otro Hulanda mes, cu a satura di stranhero y na dado momento nan no tabata sa kico mas pa haci pasobra nan mes poblacion a haya su mes limita cu vivienda, cu trabao, hopi stranhero a habri negoshi chikito chikito aki aya, y e ambiente a bira asina carga cu no por hala rosea trankil mas.
Asina ta bay sosode na Aruba si no pone limite y e unico cu por haci esaki ta nos mes gobierno! Pesey e mensahe pa nos prome minister “Mike, auxilio! No laga bo pueblo na caya, frena e entrada di tantisimo Venezolano exigiendo VISA pa nan, pasobra Aruba ta un pais chikito cu no por carga mas stranhero ni por competi cu nan pa haya transporte publico, vivienda, cuminda, school pa nos yiunan, y plus trabao cu nan ta tumando man habri y ilegalmente, pa kico cu ta cu nan wordo paga!”


text:
Brasileño cu no por a tene man na cas a haya sota
ORANJESTAD.(AAN):– Central di polis dialuna marduga den careda di tres’or, a dirigi un patruya na altura di e establecimento “Salt and Peper”. Riba e lugar di stacionamento un grupo di hende lo tabata bringando. Na yegada di e unidad, a busca informe relaciona cu e asistencia solicita y a resulta segun un of mas testigo, cu lo tin tres hende homber envolvi. Un di nan a wordo maltrata pa un hende muher. Consecuentemente un grupo di homber lo a bula aden y torno e homber en cuestion. Polis a acerca un homber di inicialnan J.F.N. naci na Brazil y e tin 30 aña. E brasilero a declara na e agentenan cu un muher a maltrate y despues diripiente un grupo di homber a atake y golpi’e.
Na e sitio tambe tabata presente un mucha muher Surinameo di 23 aña y su inicialnan ta M.L.F.S.
El a conta polis, cu e homber Brasilero na mas di un ocasion a mishi cune contra di su voluntad ademas el a adverti e homber pa stop.
Pero debi cu e homber no ta scucha y ademas falta respet pa su persona, el a dal J.F.N.
Pero amigonan di e Brasilero kier a dal e mucha muher Surinameo, consecuentemente e amigonan di M.L.F.S. a cay aden y defende.
Polis despues di a scucha ambos declaracion a scual tanto e muher Surinameo y tambe e homber Brasilero.
Bao di e grupo tabata presenta tres turista. Polis a percura pa nan yega hotel pa asina evita problema.


text:
Bunita Fiesta Pa Celebra E Prome Aña Di Jayant
ORANJESTAD (AAN) — Diamars 22 di Februari e rey di Emmastraat 69, Jayant de Cuba, hunto cu su mami Joa y papi Joey y tur su amigitosnan y famia a bini hunto pa celebra Jayant su prome añito.
E gran evento aki a tuma lugar na The Party Place na Wayaka cu animacion di The Party Animals. Tur mucha a goza masha hopi mes cu tur e weganan y entretenimiento cu tabata tin.
Na final tur mucha a canta happy birthday y pa despues kibra e piñata yena cu masha hopi premio y cos dushi.
E fabuloso evento a termina te 8′or di anochi ora cu tur e amiguitonan a bay cas bon cansa. Jayant, y su mayornan, kier a gradici un y tur pa nan presencia y ta spera cu nan a goza masha hopi mes.


text:
February 10, 2014 / Front Page
Lokal
....Atrakadónan a sinta trankil dal un ko’i bebe....
...Minister Francisca furioso a pidi reunion pa atendé e asuntu aki...
Aruba
Negoshi di hortamento di auto y piesa hayando sla duro di husticia POLIS CU VARIOS DETENCION DEN CASO GRANDI DI LADRONICIA DI AUTO Hobennan menor di edad envolvi den e practica aki
Den preparacion pa e Caiso & Soca Monarch 2014 diamars awor
Den e Bembe
ViseVèrsa i SBAB Social ta presentá …
A risibí 39 kontesta korekto... E. LUCAS GANADO DI KAMPAÑA ‘KEN TA BIRA REI DI TUMBA 2014’ 236 persona tabatin Ike komo Rei di Tumba...
© 2013-15 Extra - Notisia di Korsou


text:
April 22, 2014 / Lokal
...dia 6 mei 2013, un dia despues di morto di Wiels... MONSTER A HAÑA “HANDBAG” DI PLAKA ...kasa di Mònster i Bolle a deshasí di arma mortal di Wiels...
Gobièrnu a tarda...
Motibu ku Reforma ta nesesario: EUSTATIUS TA KERE KU KÒRSOU MESTER KAMBIA KULTURA I SISTEMA Ounke ku lo dura un generashon
FO’I NOVEMBER 2013 A PAPIA KU MONSTER RIBA SU POSIBEL KASTIGU
Konsekuensia di historia di sklabitut i kolonialismo: PUEBLO DI KÒRSOU NO TIN SINTIMENTU NASHONALISTA MAS Sr. Anthony Eustatius ta opservá
Segun MFK; Lei pa un Lei pa Tur.... LO ENTREGA KARTA DI PETISHON PA SUPSIDIO PA FUNDASHON I FEDERASHONNAN .... na Gobièrnu....
INSELAIR TA EKSTENDE SU RED KU UN DESTINASHON NOBO BARRANQUILLA
NI O.M. NI ABOGADO TA DI AKUERDO KU KASTIGU PA ROLANDO
JOSUE A HERA DI SERA SU TATA DURANTE SU KASO DEN KORTE
© 2013-15 Extra - Notisia di Korsou


text:
Prome anochi di Drag tabata tremendo
ORANJESTAD (AAN)- Diahuebs anochi a tuma lugar e prome caredanan di drag organiza pa 3-G Racing ariba pista di Palo Marga. Mester bisa cu e publico por a wak tremendo caredanan di e participantenan.Lastimamente tabata tin un sucedido chikito caminda un miembro di Team Aruba a fayece di un ataque di curazon na Palo Marga caminda e team a keda den shock pa su morto repentino. Condolencia na Team Aruba y demas famia.
Segun informacion cu nos por a ricibi ta e.o. cu Kenny v. Putten a core un mal pas ayera di 7:77 y Frans a core 7:45 y Kip den Crioyo Outlaw brommer a core 7:56. The Boss a bira campeon den box y Jonathan Tromp sub campeon.
Awenochi lo tin e final caminda sigur lo tin un Palo Marga completamente yen di fanaticadanan di drag pa asina disfruta di e tremendo caredanan.


text:
Cushina
Cushina of cushna ta e proceso pa traha cuminda cla pa come door di cushin'e. Hende ta cushna cu candela door di uza palo of carbon cu un stoof cu ta uza propaan of gas natural of stoof cu ta uza coriente. Un forno ta parti di un stoof cu tin un estilo di un box. Hende traha forno di klei of di bloki.
Tin diferente manera pa cushina. Nos por herbe cuminda den awa. Nos por hasa cuminda door di tira zeta of manteca. Nos ta horna bolo door di tinie den e forno cayente. Nos ta roast of grill cuminda door di want'e over di e candela. Tin cu sa herbe carni of nan tin ta grill e y hasta tin cu ta hasa pan. Nos ta cushna e cuminda aki den un panchi. Tin ta lora e carni cu blachi mata pa cushn'e of nan ta hacie cu un taki di palo.
Prome cu nos cushna carni, nos ta yama esaki curu. Tin cu ta come cura. Otro cuminda curu no ta saludabel pa e curpa humano, dus nan tin wordo cushina.
Un hende cu ta siña cushina y a bay studi'e como carera, nos ta yama e hendenan aki coki of chef. Pa hopi hende, cushina ta arte. Pa e mayorianan ta djis trabou.
Cushnando ta manera arte, ta traha e cuminda p'asina e smaak ta dushi y mustra bon.
Economia[editá | edit source]
Awendia cushina a bira algo masha grandi mes rond mundo. Tin restaurant ta busca coki of chef experencia y nan ta paga nan un gran cantidad di placa, mayoria e cuminda di restaurant ta caro.


text:
Polis dunando hopi multa di chofernan coriendo den verboden dilanti Ritz
ORANJESTAD (AAN); Polis ta hibando control riba chofernan cu ta core den direccion prohibi. Den centro di Oranjestad, tin chofernan cu no ta respeta na varios occasion borchi nan ta hinca nan mes den peliger y otronan.
Na altura di Mommies & Bellies, polis motoriza a dune e chofer di inicialnan J.O. di 54 aña un multa pa motibo di no tabatin safety belt bisti.
Riba Smith Boulevard altura di Big Twin chofer di inicialnan S.B. di 21 aña a core den direccion prohibi. Tambe altura di Big Twin e manehador di inicialnan N.C. 58 aña a core den direccion prohibi.
Altura di Ritz e chofer di inicialnan G.d.l.C P.-R. naci an Colombia 46 aña tampoco no a scapa ora el a core den direccion prohibi. (borchi c2).
Corda cu e caminda aki awor ta di un solo direccion.


text:
Mucha chikito di 3 aña bibando cu su tata Turista den Chollerhouse
Caso serio na San Nicolas
ORANJESTAD (AAN): E informe aki cu a worde suministra door di Cuerpo Policial, ta pone hopi hende pensa y sacudi cabez.
Increibel pero berdad! Con un tata por hinca den su cabez pa bay biba den Chollerhouse cu su yiu muher di tres aña.
Situacion por ta asina malo? Of e tata no tabatin conocir, of hende, of instancia pa bati na nan porta pidi yudanza? Mas ainda cu a keda slenter cu un criatura di tres aña pa colmo un mucha muher den Chollerhouse na unda por tin tur clase di malesa.
Tabata diamars a drenta un tip valioso cerca polis, tin un homber y un mucha chikito ta den Chollerhouse. Polis a bay mesora na e choller house den Palisiaweg y enberdad a resulta cu ta asina.
E polisnan a atende e homber di inicialnan C.B. di 26 aña naci na Canada.
E homber Canades, a declara di ta hunto cu su yiu muher menor di edad y ta biba temporalmente den e Chollerhouse, debi cu e no tin placa mas pa biba riba Aruba.
Tambe el a declara di a perde su pasaporte!
Polis a menciona den nan rapport policial, cu na momento di a analiza e situacion, a lanta sospecho mesora cerca e agentenan, ora nan a atende e homber, y a haya sospecho cu e por ta un drogadicto.
E criatura tin varios herida na curpa! Polis a mira herida di ringworm na cara y henter su curpa y tambe e ta den mal salud. E hecho cu e lo no ta hayando suficiente alimento cu proteina y mineral, tin su efecto riba su sistema di digestion. Tur esey segun e rapport di polis ta menciona.
Agentenan a actua mesora, y Polis a hiba e homber y su yiu chikito rumbo pa Warda di Polis relaciona cu e situacion deplorable.
Control haci via di IASA a resulta cu e Canades ta ilegal riba Aruba. E mucha muher a worde examina pa enfermero John Henriquez.
Mientras voogdijraad tambe a worde envolvi y tambe personal di Slacht Offer Hulp pa busca solucion pa remedia un situacion hopi lamenta.
E pregunta grandi” Unda e mama ta? Di con e no bay Sociale Zaken, of Voogdijraad? Ni sikiera Consulado? Di con net den Chollerhouse?


text:
Polisnan Femenino Ta Hopi Dispuesto Pa Yuda Combati Criminilidad
ORANJESTAD (AAN)—Na Aruba nos conoce hopi Polis y entre nan tin hopi Polis femenino cu diariamente ta subi caya cu e meta di combati criminalidad mas tanto possible y hopi biaha sin importa den ki peliger nan ta hinca nan curpa.
Un poco dia atras nos por a mira por ehempel un grupo di Polis femenino cu a logra haya un auto pega den un mondi y cu a wordo uza pa un atraco, caminda e personanan cu tabata den e auto aki a core drenta un mondi y a bay laga e auto atras.
E Polisnan femenino no a vacila y tambe a drenta e mondi scur tras di e antisocialnan aki.
Lamentablemente nan no por a pone man riba e malhechornan aki, pero esey ta mustra bon cla cu e Polisnan femenino no ta vacila y ta prepara pa bay guera contra e antisocialnan.


text:
August 22, 2012 / Lokal
...danki na bon trabou di unidat di polis Montaña...
...Problema entre Igmar La Reine i personal di seguridat di Promé Minister Schotte...
...Sorpresa pe dosente ayera nochi...
REDUKSHON DRASTIKO DI KASTIGU PA PAREHA KU A KOPERA KU INVESTIGASHON
Investigashon atrako hoyeria i kiebro na Baba’s
HUES KE SA MAS DI MAMA HOBEN
‘Arrest’ di Hoge Raad ta keda vigente pa pais Kòrsou tambe PREZUNAN TA KEDA KU DERECHO DI VOTA Remarkabel ta ku nunka no a adaptá lei pa prezunan
...Godett a pidi den reunion komishon sentral...
Na opinion di Edson Ignecia: SINDIKATO, KOMERSIO I PLATAFORMA DI PENSHONADO MESTER POR BIN KU KONSEHO DI VOTO Alabes stimulá tur hende pa hasi uso di na voto
...STSK ta sosten kolega Felipa kompletu...
© 2013-15 Extra - Notisia di Korsou


text:
September 10, 2013 / Lokal
Minister Navarro: ta importante pa pueblo komprondé
Minister Navarro a notifiká for di prinsipio:
yamada na....
Minister Navarro: Pa evitá mas spekulashon ku hende lokal ta tuma plaka
Navarro durante su introdukshon na Parlamento:
Omayra Leeflang relashoná ku morto di Luigi Florentina:
Minister Nelson Navarro a enfatisá:
DEBE NA AQUALECTRA, SELIKOR I UTS A KOMBERTI MUHE DEN MULA
...pasombra e no por haña trabou...
...Donashon na Parke Tropikal ta enfatisá kompromiso ku muchanan...
© 2013-15 Extra - Notisia di Korsou


text:
December 19, 2012 / Lokal
Di akuerdo ku representantenan di doño di hotèl...
Tardansa ku desishon pa evitá tragedia
Segun Kontrolaria General, a desmantelá Antia pero....
Di akuerdo ku sr. Alex Cabañas, presidente di Benchmark... LO BINI EVALUASHON BOU DI PERSONAL NA STA. BARBARA ...Kada ken mester stima e hotèl pa bai dilanti...
Segun sr. Alex Cabañas, presidente di Benchmark Hospitality International.... BENCHMARK LO TA HOPI AGRESIVO DEN BENTA I MERKADEO ...No ta hustu pa atribuí loke a pasa na falta di ‘airlift’...
...di akuerdo ku Charles Cooper di MAN... INHUSTAMENTE A KULPA DOW DEN TRAGEDIA KRUITHUIS ...Kruithuis a hasi su trabou, el a bula djariba i no den banda...
Segun sindikato StRAF…
...Segun parlamentario Gerrit Schotte di MFK:
...Ayera na Caracasbaaiweg...
...Miéntras ku ta limpiando otro ta susha...
© 2013-15 Extra - Notisia di Korsou


text:
Accident mainta trempan banda di Alhambra
ORANJESTAD (AAN): Den menos di 7 ora, dos accident a keda registra na e cruzada banda di Alhambra.
Diaranzon mainta den careda di 7:30 a sosode un accidente na e crusada di Alhambra.
Un dama den un Chevrolet Aveo no a duna preferencia na un Nissan Sentra cu consecuencia cu nan a topa cu otro. E impacto tabata bastante fuerte si mira e daño cu ambos auto a haya. E Dama di e Aveo a resulta herida unda cu ambulance a ser pidi pa bin nalugar y asina transporte pa hospital pa un chekeo.


text:
Estatua di Libertad
E Estatua di Liberdat (konosi komo Liberty Enlightening the World [Franses: La Liberté éclairant le monde]) ta un suklptura neoklasiko kolosal riba e Isla di Liberty na e haf di New York City, diseña pa Frédéric Bartholdi anto dedika na 28 di Oktober, 1886. E estatua, un regalo pa e Estadonan Uni di Merka for di e hendenan di Fransia, ta un figura femenino representando Libertas, e dios Romano di libertad, ku tin den su man un torcha anto un tabula ansata (un tableto ku ta envoka lei) riba kua tin inskribí e Deklarashon di Independensia Amerikano. Un kadena kibra ta keda na su pianan. E estatua a bira un symbolo ikoniko di libertad anto di e Estadonan Uni.


text:
Sindikato
Sindikato ta un asosahon den kua e trahadornan por organisa nan mes pa ku nan derecho pa organisá i sali pa nan derecho i kondishon di trabou. E derecho aki ta internashonalmente rekonosé dor di I.L.O. den Konvenshon number 87, igual ku artíkulo 11 di e Tratado “Protekshon di Derecho nan Humano i Libertat nan Fundamental”, mihó konosí komo “Tratado di Roma”. E derecho aki ta ankrá tambe den artíkulo 5 di e “Tratado Sosial Oropeo”. Tantu Hulanda komo Antias Ulandes a ratifiká tantu e Konvenshon di I.L.O. komo tambe e Tratado di Roma rekonosiendo asina e derecho di Organisashon. Na momentu ku Gobièrnu aprobá e Statuto di e Sindikato e personalidat hurídiko ta drenta na vigor konforme artíkulo 1667 (bieu) di e Kódigo Sivil Antiano y e Kodigo Sivil di Aruba. E Sindikato na e momentu ei por negoshá i firma un Kontrato Kolektivo di Trabou pa su miembro nan.


text:
September 25, 2014 / Front Page
Lokal
...Ekspreshonnan kontra sanshon Nashonnan Uni ta manda señal robes... BANKONAN LOKAL TA EKSPERENSIA PROBLEMA PA HASI TRANSAKSHON MONETARIO INTERNASHONAL ...CBA: nos ta debilitá nos posishon sin nodi...
Shaheen Elhage: SVB ker a saka asta Paracetamol fo’i pakete
Aruba
Banco Central di Aruba
Bin haya sa pakico Ayo lo por bira e prome monumento arqueologico protehi Bishita sitionan arqueologico cu auto, bicicleta of na pia diadomingo awor
Esaki ta resultado di e constant instigacion
Den e Bembe
Djasabra 27 sèptèmber 2014 ...
Djarason awor, 1 di òktober ...
Nan ta selebrá mayan anochi...
© 2013-15 Extra - Notisia di Korsou


text:
November 28, 2012 / Lokal
...Nèt e tabata kobrando chino...
...Formador tin ku manda nòmbernan pa screening...
..Speshalisashon sektor informal i su relevansia pa finansa públiko
...Segun PAR: Trayekto separá formashon ta falta rèspèt na gobernadó i formadó
Riba òrdu di Korte di Kasashon: KORTE TIN DI TRATA MORTO DI HOBENSITA DEN TRAFIKO DI NOBO Aksidente a tuma lugá dilanti California supermarket na 2008
KONDENA PA SHOFUR TABATA 12 LUNA KONDISHONALI6AÑASINREIBEWEIS
Gana tur dia premio di bo eskoho plùs Nafl.100,- pa gasta na kostonan di karga
© 2013-15 Extra - Notisia di Korsou


text:
DESISHON UNILATERAL DI INAC TA VIOLA AKUERDONAN BILATERAL I MULTILATERAL KU KORSOU
WILLEMSTAD.- INAC no a warda riba e reunion ku nan mes a skùif di 8’or di mainta pa 2 di atardi den kua nan lo a reuní ku e Direktor interino di Departamentu di Aviashon Sivi l di Kòrsou, Giselle Hollander i e inspektornan Llanes i Dickens ku a bai Caracas dia 12 di yüni pa diskutí i trata na kita e medida koutelar imponé riba Dutch Antilles Express (DAE), pa mas o ménos 11:25 di mainta n
Abono 'online' ta nesesario


text:
Pa Rudy Lampe eleccion tabata referendum riba legalisacion di Canabis
ORANJESTAD(AAN):Lider di Partido RED Sr. Rudy Lampe cu a eherce su derecho di voto den edificio patras Warda di Balashi, hunto cu sostenedornan a yega den jeep cu bandera di mata di Canabis.
E lider di e Partido Blanco a remarca na e momento ey “awe pueblo di Aruba ta tene referendum pa legalisacion di Canabis.”
Rudy Lampe su partido cu no tabata tin representacion den Parlamento a aspira pa drenta den Gobierno como parti di coalicion y pusha legalisacion di uzo di Canabis, pero votadornan a rechaza esaki categoricamente diabierna..


text:
Quency, nos tambe ta hanja jammer ku bo no tabata tey, pero nos a hanja bo afzegging prome ku e fiesta.
Tin masha hopi famia ku tin facebook, y mi a weta basta potret di fiesta subi facebook.
Mi no sa precies kiko ta un facebook account di famia. Mi tin hopi famia di add as friend.
E hecho ku tur hende ta papia di next family day ta pone mi sinti bon, pasobra mi ta hanja e gevoel ku nan k'e sigui topa.
Pa motibo ku e programa a loop uit , mi mester a kansela e slideshow riba big screen, pero mi a traha e album riba internet y mi ta mandando e link di e album pa bosonan.
Mi tin ku hanja tur potret di fiesta serka e meneer di photoshoot y esey ta bai bira otro album riba internet. Ora bo wak e potret nan di e fiesta den e album riba internet, si bo bisa mi kwa bo ke lo mi por druk na samson pa bo ku ta hopi mas barata ku e 7,50 ku e famia nan a paga.Ta manera mi mes gusta hasi mi bida druk no?
Lisa a bisa ku e potret ta un obsekio pero mi ta kere ku no ta tur hende a kompronde.
Tin hende a pidi 2 anto nan a paga pa tur dos.
Awe lo mi hanja video di e fiesta. Pa duplika 1 video ta masha barata. Ora mi hanja e video tambe mi ta partisipa riba blog, ken ta interesa den un copy.
Mi ta hanja jammer ku mi no a bai ku 1 lista pa mi hanja mas gegevens di famia. Esnan ku no tin email, si mi tin nan sellular lo mi por manda hepa pa nan.pero mi ta bai traha riba e parti ey.
Un bia mas, thank you folks. Ta boso nan a yuda hasi e fiesta un exito. Boso nan tabata great. Boso nan a steek aan e banda.
Many many thanks
Love you all
Nima


text:
Plan B Calypso y Roadmarch Contest dia 10 di February
Organiza pa musiconan cu bendicion di gobierno
ORANJESTAD(AAN):E fin di siman cu a pasa SAC a hunga yoyo cu gobierno y mediadornan di gobierno. Tur e partidonan tabata na merced di SAC pa un siman caba. Tur esaki despues cu SAC a tuma un actitud sumamente negative mustrando interes pa yega na un solucion pa diferencianan cu por tabata existi. Despues cu siman a pasa y mediadornan no por a logra SAC na mesa cu musiconan, gobierno a cay aden den fin di siman. Diabierna te hasta gobernador a sinta cu SAC. Diasabra gobierno a cancela tur nan reunion cu pueblo na bestuurskantoor pa asina atende cu e problema di musiconan y SAC.
Un biaha mas pa oranan largo a sinta cu ambos partido separa na mesa cu e speranza cu lo por haya tur hende hunto. Esaki no a bai facil pasobra dialuna ta habri y keto bai no a yega na un solucion.
Musiconan a mustra nan flexibilidad pa un solucion y tin puntonan cu tabata tey na comienzo cu awor no ta riba mesa mas pa e festival aki. Mientrastanto SAC cu a sinta casi tres ora cu gobierno ta bin cu actitudnan di mucha y sin interes pa un solucion.
Ta acusa musiconan di atakenan personal riba facebook etc cu ta cosnan di mucha. Hende grandi y como figuranan publico atakenan asina no mester bira e problema. Tur hende por scirbi loke cu nan kier riba nan facebook. Loke SAC mester mira ta e interes general. SAC berdad ta e organizadornan di carnaval pero nan no por tuma un actitud y asina causa daño na un actividad grandi asina. Excusanan di SAC tin hopi.
Ta manera cu nan kier keda rek y rek cos pa dialuna yega y e pre finalnan no cuminsa. SAC no por ta hunga cu gobierno y mediadornan. Diasabra mes Tecla Kelly presidente di SAC a sali cu un actitud masha negativo y seco for di e reunion.
Mas tristo di henter e asunto aki ta cu tur e miembronan den e directiva ta bin cu mesun actitud pa no yega na solucion. Diasabra SAC a bai cu un propocision pa internamente atende cu esaki mainta y despues di merdia bolbe.
Esaki no a sosode pasobra finalmente a keda di entrega e contra propocision 7or cu a keda cla y entrega pero 8or diadomingo anochi. Mediador di gobierno a bai tume personalmente na oficina di SAC. Kiko e propocision di SAC ta encera no ta conoci.
Asina mes por a tende cu nan tin mas excusa. Un di nan ta relaciona cu esnan cu a inscribi caba y cu nan por hiba SAC corte si nan bolbe habri inscripcion. Mientras cu SAC ta trahando fuerte riba su excusanan y hungando yoyo cu gobierno y mediadornan, e otro grupo ta trahando riba Plan B. No por laga SAC den e caso aki secuestra un actividad asina importante.
Prome ta e musiconan cu awe a cambia nan actitud y mester deal cu SAC awor cu a tuma un actitud. Plan B ta riba mesa. Parce cu musiconan tin intencion di organiza nan mesun festival y a presenta esaki na gobierno.
For di bon fuente nos tin informacion cu gobierno lo tin intencion tambe di laga nan organiza esaki. E gobierno aki ta uno hopi pro San Nicolas y e actividad aki ta uno hopi grandi pa pariba di brug.
E fecha te hasta wordo papia caba pero mester mira con lo ahusta e eleccion di reina. Si SAC coopera casi sigur e lo por sigui dia 10 di February unda nan mes por organiza esaki. Si SAC no coopera anto nan por wel di lubida pasobra gobierno casi sigur lo duna permiso na e musiconan pa nan traha nan contest na San Nicolas.
E lo bira un solo anochi unda lo purba haya e mihor 30 participantenan pa presenta e anochi. Lo no tin pre final. Internamente nan lo zorg pa maximo 30 persona inscribi y asina pone un Calypso y Roadmarch Contest riba pia. A kere cu diadomingo lo ta e dia crucial pa mira un solucion pero tur cos ta mustra cu e dia crucial ta awe dialuna.


text:
Quency, nos tambe ta hanja jammer ku bo no tabata tey, pero nos a hanja bo afzegging prome ku e fiesta.
Tin masha hopi famia ku tin facebook, y mi a weta basta potret di fiesta subi facebook.
Mi no sa precies kiko ta un facebook account di famia. Mi tin hopi famia di add as friend.
E hecho ku tur hende ta papia di next family day ta pone mi sinti bon, pasobra mi ta hanja e gevoel ku nan k'e sigui topa.
Pa motibo ku e programa a loop uit , mi mester a kansela e slideshow riba big screen, pero mi a traha e album riba internet y mi ta mandando e link di e album pa bosonan.
Mi tin ku hanja tur potret di fiesta serka e meneer di photoshoot y esey ta bai bira otro album riba internet. Ora bo wak e potret nan di e fiesta den e album riba internet, si bo bisa mi kwa bo ke lo mi por druk na samson pa bo ku ta hopi mas barata ku e 7,50 ku e famia nan a paga.Ta manera mi mes gusta hasi mi bida druk no?
Lisa a bisa ku e potret ta un obsekio pero mi ta kere ku no ta tur hende a kompronde.
Tin hende a pidi 2 anto nan a paga pa tur dos.
Awe lo mi hanja video di e fiesta. Pa duplika 1 video ta masha barata. Ora mi hanja e video tambe mi ta partisipa riba blog, ken ta interesa den un copy.
Mi ta hanja jammer ku mi no a bai ku 1 lista pa mi hanja mas gegevens di famia. Esnan ku no tin email, si mi tin nan sellular lo mi por manda hepa pa nan.pero mi ta bai traha riba e parti ey.
Un bia mas, thank you folks. Ta boso nan a yuda hasi e fiesta un exito. Boso nan tabata great. Boso nan a steek aan e banda.
Many many thanks
Love you all
Nima
Saludos mensen,
Pa kuminsa mi kier a diskulpa pa mi ausensia na e family day di djadumingu ku a pasa. Mi ta hanja jammer ku mi no por tabata presente y ta sinti ku mi a perde algu di hopi nifikashon. Bij deze mi ke partisipa ku pa e next family reunion lo mi tei presente sigur. Mi sa sigui e blog ku a wordu traha y mi kier a duna un kompliment na esun ku ta bezig hiermee paso ta via di dje mi ta keda altante di tur lokual ku ta pasa y mi a hanje echt un bon idea paso esaki ta demostra ku nos famia ta bai mee tur tur ku technologia.
Papiando di technologia mi kier a surgeri ku nos por traha tambe un facebook account di nos famia y asina laga tur miembro di famia bira "friend" di e facebook account aki. Esaki ta pone ku nos tur lo por volg otro aki riba y asta sinja konose otro mas mio y keda altante di kada ken den famia su progreso. Nogmaals mi ta hanja hopi jammer ku mi no por tabatatei. Kisas tin un manera ku mi por hanja e portret nan mira?
Mi ta desea tur miembro di famia un felis siman verder yena ku bendishon, amor y salu pa asina nos tur lo por ta presente pa e next family reunion.
Mi ta keda te aki.
Saludos,
Quincy Lopez
Ayera tabata dushi.
Awor mi ta lamentá ku mi no a yama yu di e prima i primunan unu pa unu dilanti pa sera konosí.
Tin yen kara ku mi a wak, pero no a logra papia ku n’e.
Òf a papia ku n’e, pero no a durf di puntr’é ta yu di ken e ta.
Anto sigun e dia ta bai, e bitter ta pone ku tur kos i tur hende ta bira gezellig i no ta importá mas
Ken ta ken, paso after all nos tur ta famia......................tòch?
Pero e próksimo bes, lo mi hasié diferente si.
E próksimo bes, hasta e yu di e aktuprimu i aktuprimanan nos lo yama dilanti pa sera konosi ku e one big happy family.
Gr.
Si bo tambe ke konta bo eksperensia, manda mi (Nima) un mail i mi lo soru pa pone bo reakshon riba e blogg.
Salu2
Nima
Mi ta hopi kontentu, mi a gosa un bòl
Mi ta mas kontentu ainda, di por a honra e tanta nan.
Divinia tabata master, y e banda tabata kampion.
Haletje ku Shanty a hasi un bon trabou.
Gia tambe a kordiná bon ku su shòrt chikí.
Mi kier yama Gia danki pa su “gift away” nan.
Dado momento e fotógrafo a manera kor’é kabes di gai.
E lugá tabata yen di Paparazi, anto dado momento nan a bai para dilanti di e fotógrafo ofisial.
E fotógrafo ta un mener amabel ku mi por rekomendá tur hende.
Hopi kreativo, e hende nan tabata ku e t Shirt.
Hòfi tabata yen baby, peuter, kleuter, tiener, y esnan di mas edat, y nan tur a forma “One Big Happy Family”.
Esnan ku problema ku salú a disidí, ku nan no ta keda afó. Hopi great.
Esnan na Hulanda tambe tabata pendiente, love you all folks
Mi no sa kon e kuminda nan, ni e snacks nan ni bolo tabata smak.
E emoshon nan a yena mi stoma.
Ta e bitter nan so mi sa kon nan tabata smak
Segun ami, ku mi a balia zumba bon, pero kisas e video lo bisa mi otro kos.
2 hende a zeg af delantá, anto ayera mes ta 3 hende no a bini Victor, Hensley y Laika.
Mi a haña hopi jammer di Victor, pasobra tur hende tabata ke konosé.
E slide show riba big screen a kai afó, pasobra e photoshoot a kaba den kareda di 2 or,
anto mi mester a sigui ku “Bomba band”, pero mi ta bai traha un álbum riba website ku e pics nan pa famia so wak.
Despues mi por pasa nan riba cd pa esnan ku no tin akseso na Internet
E ayudante nan a traha duru, mi ta hopi agradesido na nan.
Aki ratu mi ta bini bek, ta hopi kos a pasa, mi no a kaba di pone nan riba un rij, den mi mente ainda.
To be continued..................
Salu2
Wèlkòm na Lala i Mon Amour ku a yega ayera tardi Kòrsou.
Esnan ku ta bai Zumba lo por wak nan for di djabièrnè awor.
Ku eksepshon di E-3, tur e rumannan Willems lo ta presente djadumingu awor.
Pero E-3 lo tei tur tur ku nos den su pensamentu.
E fecha di e próksimo familyday mester wòrdu fiha mas lihé posibel, ya tur esnan den eksterior por tene kuenta ku e fecha. Kisas pa aki 2 aña ya tur hende ta spar nan sèn.
Pero e idea di Verna pa bai buska nos famianan na Boneiru i Venezuela tambe ta hopi great. Tur hende por spar pa topa otro p.e. na Boneiru. Mester wak kon fiho e tantanan ta riba pia……….anto ta buska un lokalidat (no nesesariamente un hotèl) pa keda.
Kòrda ku Polar ta di Venezuela e ta bini…………….
Felis Dia pa boso tur.
Enigma
Djaweps 14 di òktober 2010.
Falta apénas 4 dia pa Jenny I Lala yega Kòrsou (18/10).
Falta 8 dia pa nos ensayo di Zumba (22/10)
E training di Zumba ta na Chuchubi room, SOV Asiento, Rustenburgh.
Orario di 6 pa 7 di anochi.
Esnan ku no hal partisipá na training no ta nada. Pero ta for di aki e ambiente ta bai kuminsá…
Tur hende por partisipá djadumingu trankil, si bo bai links na lugá di rèks, no ta problema.
Ta bai pa e fun!
Falta 10 dia pa nos Familiday (24/10).
Tur hende ku no a haña nan T-shirt ainda por yama Nima na Tel: 462-8337 of Cel: 567-1332, traha un afsprak pa tuma bo shirt.
Ya Gia a manda drecha su Shirt kaba, Hale su shimis ta kasi kla……….
Si bo topa un famia di nos ku no tin Internèt i no ta na altura di e akontesimentunan, mi ke sugerí boso pa tenenan altanto.
Salu2
Save the date pa Zumba training
Dia 22 di òktober 2010
Ora: 6or di atardi
Lugá: Asiento, Rustenburgh
Tur hende ku tin gana di train, kima algun kaloria òf simplemente baila malu pasa bon ta bon bini. Muchanan tambe ta bon bini.
Hoe meer zielen hoe meer vreugd.
Enigmas kon ta bai? Mi ta ripara ku bosnan ta full bezig ku e preparashonnan.
Por si akaso bosnan pone un fecha for di e aña aki pa e siguiente “familiefeest”,
ya ami y e otronan tambe por pidi vakantie e temporada ey otro anja.
Si mi bini mi tambe por yuda den bar ku partimentu di bebida no-alkoholiko,pasobra ma komprondé ku Raimy
ku Gibi tur 2 ta alèrgiko na limonada y frisdrank.
Lo tabata great pa bosnan hinka PATA PATA di Miriam Makeba den e repertorio di ZUMBA.
Di e manera ei bosnan por balia PATA PATA plùs bebe PATA PATA (burachi).
Lo mi keda pendiente di e último akontesimentunan.
Blessings.
Shhhhhhhhhhhhh
Nima a bin riba e idea pa hasi un entrega di regalo na e 3 tantanan.
Popo, Do i Mai Petra.
Ela skohe e 3 nietu/bisañetu pa hasi entrega di e regalonan;
SHANTI BURLESON
JUSTIN WILLEMS
ALLYANNE LOPEZ
From: Rudsel L [mailto:rudselrl@hotmail.com]
Sent: Friday, September 17, 2010 8:27 AM
Check this out!
http://www.houseofnames.com/xq/asp.fc/qx/britt-family-crest.htm
Briteños,
Tin posibilidat pa pone boso komentario riba e http://www.bloggers.nl/enigma2410/,
meskos ku facebook
Te abou di e bloke di kada teksto pone pa Nima/Lisa bo ta mira.
bou di Post Comment bo por klik pa pone bo komentario.
0 Comments ta bira 1 Comments.
Briteños bon dia,
Dia 2410 lo tin un photoshoot entre 10.00am – 12.00pm.
Esaki ta enserá ku na yegada tur hende/famia por pasa na e huki/mesa di e fotógrafo
Pa inmortalisá e dia aki. Promé ku boso bai kas atardi, boso lo risibí boso potrèt komo rekuerdo di e Britt’s Family Reunion Day. Esaki ta opsekio di mi kumpleaño.
Nos lo sòru pa e fotógrafo haña un lista di tur invitado.
Tambe nos a pidi e fotógrafo pa saka algun “groepsfoto” manera por ehèmpel;
-E 3 rumannan; Popo, Mai Petra I Do.
-Popo I su yunan
-Mai Petra I su yunan
-Do I su yunan
-Tambe nos lo wak 3 I 4 generashon den mesun taki di famia
-Nietunan di Popo, esnan di Mai Petra I esnan di Do.
Etc.
Nos lo apresiá si tur persona yega den e orario di e Photoshoot. I nos lo apresiá inmensamente boso koperashon pa bai saka e potrèt. (Promé ku e biternan kuminsá kore)
Potrèt Priva
Nos a palabra ku e fotógrafo e posibilidat pa si boso tin interes pa saka mas potrèt di boso I boso famia, otro for di ku nos a akordá ku e fotógrafo adelantá, boso lo por hasi esaki kontra pago.
E potrètnan adishonal lo sali
4 x 6 Naf. 5,-- pa potrèt.
7 x 5 Naf. 7,50 pa potrèt.
8 x 10 Naf. 10.- pa potrèt.


text:
Latin
Latin ta un idioma morto. E tabata e idioma mas uza den e Imperio Romano y ta e idioma ceremonial den e Misa Catolico Romano. E cantidad di hendenan cu ta papia e idioma ta escaso, pero rond di mundo tin hendenan cu ta studia e idioma ainda. Latin ta e idioma materno di tur e idioma Romano y ta e idioma oficial na Vaticano.
Uzo den ciencia y variantenan[editá | edit source]
Nan ta uza Latin tambe ora di describi un specie nobo, por ehempel, un tipo di mata of bestia. Pa e rason aki, mata y bestia ta wordo normalmente indentifica, den scritura cientifico, door di duna un nomber Latin of nomber moderno acerca. E termino Latin tin e nificacion precies y un definicion corespondente. Hopi palabra cientifico ta Latin of ta deriva di algun palabra Latin.
Tawatin dos tipo di Latin, Latin Clasico y Latin Vulgar. Latin Clasico tawata e variedad literatario standaard uza pa e Romanonan y hende di Misa Catolico Romano y siña pa masha hopi studiante rond mundo. Latin Vulgar tawata net pa robes, e tawata e variedad papia mas comun uza pa e Romanonan.
Latin tawata e lenga mas importante na Europa den Edad Medio. Nan tawata duna les na scol Europeo y tur universidad tawata uza Latin como idioma di instruccion. Latin a cunsa perde su balor den Reformacion Protestant, ma toch ainda nan tawata uz'e door autor di ciencia di buki y encyclopedia. Te rond di aña 1900 hopi universidad a acepta tesis por escrito na Latin.
Tin idioma cu nos ta papia awendia a bin di e lenga Latin. Esakinan nos ta yama idioma Romance. E cinco lenga principal Roman ta Frances, Italiano, Rumano, Portugues y Spaño. Otro lenga Indo Europeo ta relaciona cu Latin. E idioma Romano t'asina cerca di otro cu ta posibel pa compronde otro na un cierto nivel. Por ehempel, e papiadonan di Portugues por compronde Spaño. Por bisa cu idioma Romance ta un dialecto moderno di Latin.
Structura basico y gramatica[editá | edit source]
Skirbimento[editá | edit source]
Ora di skirbi nan tawata uza plachi di wax. Nan tawatin poco espacio, anto nan tawata skirbi palabra pega (no tawatin espacio bashi entre e palabranan). Tin biaha nan tawata uza papyrus, pero e tawata masha caro. Signo di lesa y letter chikito ta invencion moderno.
E siguiente ta e introduccion di e Metamorfosis di Ovid; ta describi tempo di Siglo di Oro.
Traduccion na Papiamento
"Esaki tawata tempo di Siglo di Oro cu sin coaccion, sin ley, di manera spontaneo nutri di e bon y di e berdad. No tawatin miedo of castigo: no tawatin palabra malo pa lesa, corehi y brons, sin temor di multitud di splicante dilanti e hues, nan tawata biba cu siguridad, sin proteccion. Niun palo di Pinus a cay ne sero cu a cab'i yega e biento cu ta supla pa biaha pa otro tera: e ser humano tawata conoce solamente su mesun cantonan. No tawatin buraco diep rond di ciudad, sin trompet di guera, sin cacho di spiral, sin esapada y helm. Sin e uzo di e ehercitonan, e hende ta pasa su bida na paz y seguridad suave".


text:
Zooey van Nie ta uno di e 23 studiantenan Hulandes escogi!
Un studiante di VWO ta bandona Aruba pa bay drenta UWC Atlantic College na Wales
ORANJESTAD (AAN): Un noticia sumamente alentador a drenta for di Europa! E hoben Zooey van Nie, di 16 aña di edad y kende ta studiando VWO-4 na Colegio Arubano, a worde escogi door di e comision Hulandes di seleccion, di United World College (UWC), hunto cu 22 studiante Hulandes mas, pa atende e prestigioso UWC Atlantic College na Wales, Gran Bretaña.
E lo cuminza dia 18 di Augustus venidero cu su estudio na United World College, cu ta un organizacion idealistico di 13 school internacional cu e meta aki: “UWC makes education a force to unite people, nations and cultures for peace and a sustainable future”.
Alumnonan ta bin for di 120 pais diferente y ta worde selecciona a base di capacidadnan excepcional y ambicionnan. E alumnonan aki lo haya un beca pa esaki.
E alumno Hulandes di mas conoci ta Prins Willem-Alexander, kende a sigui parti di su educacion secundario tambe na UWC Atlantic College na Wales.
Duna servicio na comunidad, ta un parti esencial di educacion na UWC. E proyectonan aki di servicio pa comunidad ta duna hobennan e chens pa haya e sentimento pa desaroyo di responsabilidad social, pa asina ta mas envolvi cu e comunidad den cual nan ta biba.
Cu un enfoke riba Medio ambiente, manera Coral control, reciclahe y mantenimento di biodiversidad, enfoke riba comunidad, alfabetismo y tutor, servicio di boto di rescate, sosten di refugiadonan, focus riba campus, servicio di biblioteca, Prome Auxilio, management di Estate, djis pa menciona un parti chikito di e posibilidadnan.
Pues e ora, Zooey lo bay finaliza su ultimo dos aña di VWO na e forma unico aki na UWC, y esey kiermeen cu e estudio aki lo bay beneficia Aruba, ora cu Zooey despues di su estudionan universitario ta regresa su isla.


text:
December 18, 2012 / Lokal
SG Valpoort ta bon pa saka un man i evitá inhustisia
HOMBER TA GAÑA DAMA I BAI KU SU OUTO
WES A SUGERI VIKTIMANAN ESTAFA KUMINSA KASO SIVIL KONTRA AKUSADO
Di akuerdo ku Minister di Finansa, dr. José Jardim...
...durante su bishita di trabou...
...Frits Goedgedrag a tuma despedida durante resepshon serka La Reina na Ulanda... HUMILDAT TA TIPIFIKA UN BON LIDER FOR DI UN GRAN LIDER ...ser humilde no ta nifiká suak ni sumiso...
Mgr. Luis Secco ta bisa ku...
...e notisia ta yegando...
Alumnonan di VSBO St.Jozef ku akshon positivo.
© 2013-15 Extra - Notisia di Korsou


text:
September 30, 2014 / Lokal
E ta un problema serio:
Pa un simpel soketada
Presidente ABVO: Mester bin ku areglo transishon rasonabel
....Studia medisina na ELAM (Venezuela)
SHURENDLY SU AMBISHON PA BIRA POLITIKO A LAGA YEN VIKTIMA
...Pasobra el a fèrfelá nan yu muhé... ERIC LO NO LUBIDA HALA DI SOTA DI FAMIA SCHUTTE ...Hues a duna nan kastigu leve pa evitá ripitishon...
HUES A REKOMENDA SHURENDLY PA PONE SU AMBISHONNAN POLITIKO ‘ON HOLD’
Elsa Rozendal di PAIS:
Opheshon ta bisto
Hans Lute;
© 2013-15 Extra - Notisia di Korsou


text:
September 9, 2014 / Lokal
VIKTIMA KASO SOUAX TA HOPI MAS TRANKIL I TA ATMIRANDO BIDA
Lo tene kongreso statutario na novèmber
...Presidente komisario Gijsbertha ta sekundá presidente CFT Age Bakker...
...David Dick: Gobièrnu konsentrá pa atendé polis, enseñansa, imigrashon etc. pasobra ni eseinan e no ta hasiendo bon...
...Stanley Betrian... MASHA BON IDEA: GOBIERNU SALI FO’I ALGUN NV CFT: Gobièrnu por kuminsá pensa den priva
Promé Minister Ivar Asjes.... SKOL NA PAPIAMENTU MERESE OPORTUNIDAT IGUAL ...P’esei ta bai hasi invershon den un skol nobo...
Minister Irene Dick na inisio di trabounan pa skol SKAIH...
MULA A PARTI KARTA SOLISITUT RONT KORSOU
nobo, fásil i lihé: *123#
Banko Mundial den informe publiká ayera:
© 2013-15 Extra - Notisia di Korsou


text:
Barbara (kantante)
Barbara tabata nòmber artístiko di Monique Andrée Serf (Paris, 9 jüni 1930 - Neuilly-sur-Seine, 25 novèmber 1997). E tabata un kantante i kompositora franses.
Algun chanson konosí di dje ta L'aigle noir, Nantes, La solitude i Dis, quand reviendras-tu?. Na Hulanda e kansionnan di Barbara ta wordu interpretá entre otro pa e kantante hulandes Wende Snijders.
Biografía[editá | edit source]
Dor di su orígen hudíu Barbara mester a skonde huntu ku su famia durante di okupashon di Fransia dor di e nazinan. Den su buki Il était un piano noir e ta konta tokante di e temporada aki. Despues di guera su bisiña ku tabata dosente di músika a skuch'e kanta y a hasi su máximo esfuerso pa asina Barbara por a desaroyá su talento musikal.
El a haña kursonan di kanto i di piano i a inskribí su mes na École supérieure de musique. El a sigui kanta den e temporada ey na La Fontaine des Quatre Saisons, un kabaret parisino popular. Dor di su apariensia, su altura, su pañanan pretu i kabeinan pretu, e tabata enfatisá e melankolía di kual e tabata kanta di dje.
Entre 1950 i 1952 e ta biba na Bruselas, unda e tabata un miembro aktivo di un komunidat di artistanan. Su amigunan a kambia un tayer bieu den un sala di konsierto kaminda Barbara tabata toka i kanta kansionnan di Édith Piaf, Juliette Gréco i Germaine Montéro. Nonobstante, su bida den farándula ta desaroyá poko poko. Na oktober 1953 e ta kasa ku Claude John Luc Sluys, un studiante di lei belga di ken e ta divorsiá na 1956.
Despues di esey e ta bai bèk Paris, unda e ta topa ku Jacques Brel. Nan dos ta bira bon amigu i Barbara lo kanta despues varios chanson di dje. Tambe e ta siña konosé despues e kantante Georges Brassens. Barbara ta duna durante e temporada aki diferente konsierto den salanan chikí. Un públiko chikí pero fiel di studiantenten, prinsipalmente for di e bario parisino di Quartier latin lo sigui'e den resto di su trayektoria.
Na aña 1957 e ta bolbe Bruselas pa graba su promé disko. Pero e tin ku warda te na 1961 pa bira famoso dor di su konsiertonan den e sala Bobino serka di Montparnasse na Paris. E ta kontinua su trayektoria den salanan chikí i dos aña despuese ta duna un konsierto den Théâtre des Capucines. Eynan el a haña gran éxito ku su kansionnan nobo. For di e momentu ey el a bira famoso i na 1964 el a firma su promé kontrato ku e kas di disko Philips Records.
Barbara tabata saka inspirashon for compositornan manera Mireille i Charles Trenet, e streanan mas grandi den su tempu. Su kapasidat pa skirbi su propio kansionnan ta hasi'e mas sélebre. Ku su kansionnan poétiko, dramátiko i ku emoshonnan profundo e ta inspirá un públiko ku lo sigui'e pa trinta aña largu. Su kansionnan mas konosí di e temporada aki ta Ma plus belle histoire d'amour c'est vous, L'aigle noir, Nantes, La solitude i Une petite cantate.
Na 1965 su disko Barbara chante Barbara ta di un éxito comercial rotundo i e ta gana e premio Académie Charles Cros. Na momentu di entrega di e premio Barbara ta kibra e trofeo na pida i ta duna tur su téknikonan un pida komo muestra di gratitut. Despues e lo kuminsa dona sen i usa su fama pa yuda muchanan pober.
Na aña 1969 Barbara ta duna di konosé ku e lo bira aktris. Su promé papel tabata den e musical Madame, di Albert Willemetz den kua e ta hunga papel di un travesti masha bunita. Na 1971 e ta hunga huntu ku Jacques Brel den su pelíkula Franz pa kua e ta skirbi e músika. Otro pelíkulanan ku e lo hunga den dje ta L'Oiseau rare di Jean-Claude Brialy i Je suis né à Venise di Maurice Béjart.
Barbara lo keda aktivo den añanan setenta y ta duna hopi konsiertonan na Hapón, Cánada, Israel, Hulanda i Suisa. Tambe e lo sali den un programa di televishon huntu ku Johnny Hallyday.
Su disko Seule ta sali den añanan ochenta i lo bira un di e diskonan mihó bendí den aña 1981. E aña siguiente e ta gana e Grand Prix du Disque pa su kontribushon na kultura franses. Tambe e lo traha den e temporada ey ku Gérard Depardieu i su esposa Élisabeth. Na 1982 e ta bai New York pa toka piano den e opéra métropolitain huntu ku Mikhail Baryshnikov.
Barbara tambe tabata ko-autora di e kansionnan di e obra Lily Passion huntu ku Luc Plamondon. E mes lo hunga un papel den e obra di teatro aki huntu ku Gérard Depardieu. Esey a trese ku n'e un ruptura profeshonal entre Barbara i su acordeonista Roman Romanelli, ku kua el a traha 20 aña. Romanelli no tabata mira futuro den e proyecto.
Na final di añanan 80 Barbara a bira aktivo den buskamentu di fondonan pa kombatí sida. Na 1988 e ta haña e Légion d'honneur, un kondekorashon franses hopi importante.
For di 1996 e ta skirbi su memorianan ku lo aparese na aña 1998. Den esakinan e lo revelá ku el a wordu violá pa su tata kende a bandona e famia tempu e tabata un hobensita. Kantikanan den kua Barbara ta kanta di su relashon ku su tata ta L'Aigle Noir, Nantes i Au Coeur de la Nuit.
Barbara lo muri 24 di novèmber 1997 pa motibo di problemanan respiratorio. Su restonan ta sosegá na Cimetière parisien de Bagneux.
Na 1998 e munisipio Saint-Marcellin unda e famia tabata skonde durante Segundo Guera Mundia, nan a disidi di duna un plenchi su nòmber.